qundao/data-zh-poetry huggingface dataset:
乐府变十九首·治兵使者行当雁门太守
作者：王世贞
朝代：明

今皇帝时，治兵使者任君繇。别驾稍迁，别驾坐府，俨若明神。大吏畏公，小吏畏民。倭奴扬帆来，疾如冲飙。杀掠吏士，奉首伏逃。任君当之，数折其骄。殷殷师鼓，任君在先。鍧鍧师金，任君在殿。止若春风，动则夏电。士女避敌走，不敢开门。任君令开门，全活千万人。生我父母，存我任君。入夜不宿，或昼辍飧。胄而拊循，挟纩一言。愿与同死，不蕲独全。贤哉我师任君，媪死不归，墨而戎绖。慈母令子，明君良臣。辑兵持服，舍车而徒。老弱奔走，巷哭旅呼。家斲一木，以像君躯。天祸王室，早就奄迷。何以祠君，姑苏台西。千秋万年，俎豆其间。白日烛天被八方，穴凤薮龙来游翔。三事庶尹万友邦，靡尸不鳏徵俊良。将作少府六局坊，一切报罢诸不详。封墓式闾直谏彰，四门大辟晨煌煌。皂囊白简纷纵横，单于谷蠡左右王。解辫顿颡称恐惶，鲸鲵戢甲波不扬。公卿上寿报举觞，隆庆天子坐明堂。何当快乐无忧，长兄太师上公。小弟太傅彻侯，太后不避傅姬。两宫睥睨参差，中外嗫嚅忧疑。有妄男子数人，上书告密纷纷。缇骑东西逐奔，黄金大贝明珠。木难火齐珊瑚，散入咸阳贾胡。兄弟骈首琅珰，太师夺封道亡。小弟杀人坐偿，念昔蒙恩紫宫。左掖夜启铜龙，亡酒不论椒风。君心顷刻万端，何况彼此异天。掩袂饮泣重泉，敬谢太后主臣。在昔王法无亲，大德不德奚论。扬翠毦，曳金支。马駊騀，车逶迤。手将两黄钺，大者诛二千石，小者僇偏裨。九卿班饯日崦嵫。相君眤眤前致辞。尚书行出师。乐哉尚书柰乐何。所过二千石，丧魂魄。日夜辇重称军食。黄金如山莫谯诃。累女对对嚬青蛾。回鹘小队桃叶歌。中丞奉觞舞回波。乐哉尚书柰乐何。大宛骢，珊瑚鞭。天吴绣蹙当胸盘。麒麟玉刻称腰圆。珍怪百宝装千船。席捲三吴向青天。九卿班，迎晡不得前。相君眤眤前致词。中官黄纸纷而驰。尚书告班师。乐哉尚书柰乐何。朝赐尚书，夕宴尚书。尚书第中锦不如。檀床八角垂流苏。紫衣屏息骈街衢。欲进不进足次且。左右十二波斯胡。平头奴子貂襜褕。醉着不下公侯车。乐哉尚书柰乐何。云霾辞天，雨洗白日。诏收尚书下请室。削之归，一官不得著。昔来一何驶，今归一何疾。念欲乘柴车，病不得驱。欲呼估客舟，估客不肯相于。妇女谇骂，小儿拍手揶揄。道逢九卿睥睨之，谒辞相君：相君新门十二重。东流之水西飞鸿。昔日父子今华戎。乐哉尚书柰乐何。娄猪化为龙，头角故不分。贪狼长百兽，那不食其群。有何短老公，自称大将军。从兵三十万，华盖若飘云。尺一丹棱箧，细刺蛟螭文。一署臣某字，直入铜龙门。忽开青天笑，雷公不得闻。前驱碧眼儿，惯骑大宛驹。与公同卧起，锦带貂襜褕。朝令谒天子，暮令拜单于。单于开箧看，中有尺一书。织成紫？毹，恰恰覆穹庐。犀毗黄金造，密嵌珊瑚珠。团龙五色帛，百匹为一角。单于大欢喜，亲为割肉炙。小妇弹琵琶，大妇奉羊酪。手取一束箭，墨文何错落。为语而将军，物微意不薄。箭锋但相近，各各相引却。归还告将军，将军大欢喜。今年敌却去，好复开茅土。幕府上功簿，两两对金紫。鬼伯何催促，将军向蒿里。严霜一夜零，华堂遍荆杞。翩翩执金吾，缇骑类貔虎。急为发其私，丞相下御史。支磔将军骸，分枭十二边。车裂两分张，刬肉施乌鸢。红颜夫人妇，悬首映旌旃。白面羽林郎，含咽向重泉。小女配人奴，歌舞侯家筵。田园亿千彊，各自称新阡。生为众人恨，死为众鬼怜。寄语二心臣，贻臭空万年。越台高高，以临吴会，下视岢峨。千艘万艘来不知，外戟如霜炮如雷。妇女累戟底，丈夫头悬戟支。遥问乃是故乡之人，何畏哉。遥问乃是故乡之人，何畏哉。男儿生世须黄金，令汝？载归。男儿但得多黄金，安用刺促斗争为。大夫坐越台中央，诸君但坐两头。织成氍毹锦地衣，流苏八角珊瑚钩。酌大酒，烹肥牛。诸君但坐两头，为汝楚歌不得休。下有一百二十红妆，璆枝㔩叶摇明珰。枝枝玉相对，叶叶翠相当，银烛迷离复昏黄。共醉捉大夫，不知大夫在阿旁。众中有小女，自名董妖娆。入门拜大夫，刺刺重憢憢。出门拜大夫，施施重蹻蹻。十疋红番罗，下压银狻猊。上有大夫字，但受不得辞。鼓瞳眬，报出日。诏书来，众缩瑟。大夫笑谓诸君：但坐无所苦，长安相君日卓午。越城机轧轧，旦莫为相君，织作何所苦。黄金南北走，大夫中央卧，御史濡沫不得祻。飞来五色鸟，自名为凤皇。千秋不一见，见者国祚昌。飨以钟鼓坐明堂，明堂饶梧竹，三日不鸣意何长。晨不见凤皇，凤皇乃在东门之阴。啄腐鼠，啾啾唧唧不得哺。夕不见凤皇，凤皇乃在西门之阴。媚苍鹰，愿尔肉攫分遗腥。梧桐长苦寒，竹实长苦饥。众鸟惊相顾，不知凤皇是钦䲹。缇骑一何？翻，轻裘怒马上兰。念欲陆海沈山，金吾府中大难。城南老姥雌孤，生有剪头吃雏。凌晨出游逮晡，乃从缇骑游趋。教以胡言数言，金鼓缚送紞紞。将至大司马门，太保首功次论。廷尉当之五刑，血肉模糊吞声。东市烹羊宰牲，西市击鼓吹笙。争贺缇骑遝来，男子步武崔嵬。罢归拊心徘徊，儿今出入危哉。富贵且莫求，贫贱且莫忧。奉君一卮酒，为君奏钧州。钧州先王日，恩宠冠诸侯。斗大黄金玺，真人刻上头。下令黔黎伏，上用神鬼愁。后宫五百人，一一玉搔头。工作侔尚方，永巷儗长秋。枚马不足谭，八公日从游。守令惕惕来，白事长叩头。御史昂昂来，旬月论为囚。数极终有归，祻至不自谋。急风覆破樯，天火烧枯桑。前人抽栋去，后人压空房。可怜少年子，急利好儿郎。深宫不足居，要走高皇乡。红粉厌为土，改作估客装。谬称平阳骑，去狎秦淮倡。秦淮欢不足，逻骑忽纵横。旦夕长安道，冠盖郁相望。中坐中贵人，貂裘金左珰。先收真人玺，后夺诸王章。昔日甘泉殿，千里若咫尺。今日未央门，一叩不复得。手种桃李花，须臾变荆棘。投书太保府，行金丞相宅。但进不复论，杳如海沈石。四门陈刁斗，击令心肠坼。鸡犬寂无声，幸弄争逃匿。掩泣复沈沦，洒谓众夫人。昔忝千乘主，安能縳辎轮。谁言乃公勇，千载不复晨。但没从我去，存者他人亲。华容慨起舞，虞姬絮前陈。急风覆破樯，畴不喂饥鳞。天火烧空桑，女萝亦见焚。引颈各高悬，举宫向沈沦。我欲竟此曲，罢曲涕泗涟。日月与雷霆，往往任高天。江陵伎人子，掩袂作啼声。家家叉帘立，送王上台城。王欲别太姬，门前黄纸催。出亦以徘徊，入亦以徘徊。王入台城后，不省作悲啼。妆台铅粉骄，别接冶游儿。朱门一家哭，万家得安宿。一家亦不哭，太姬方啖粥。门外双乌栖，哑哑枝上啼。官今当大赦，不愿赦王归。二十四皇孙，譬如南陇树。一半枝撑天，半不知爨处。白莲花，捧世尊。左跪圣母，右拜神君。莲花水，浴金盆。男女行照之，女为后妃男侯王。金貂罗纨耀两行。生当踏玉阶，死当坐天堂。谁为遣汝来，丘太师、周太师，却立那，颜东西。授汝尺一锦牍，赤白号带两头垂。但入上谷云中得，好儿郎，因依精兵十万骑，一一衔枚后头随。天运好反覆，白发所谋私。反接向市中，号呼众男女，曷不救我为。救我死者坐天堂，生当踏玉阶。忽有一书生，众不识为谁。书生从何来，乃是阙下上书男子，长流关外醉卧阛阓间，夜半缚致之。桃李种山冈，莲花种湖陂。刺舟摘莲花，却折桃李枝。东市标，书生头。鼓曈昽，使者輶。千金赏，万户侯。道傍跌足涕被面。中丞封，御史转。丞相阁中三日宴。郁郁九里松，虽悴不改真。五尺无瑕璧，是君百年身。明明两高月，不受浮云侵。寸铁成寸丹，是君百年心。膏沐辞镜台，髧髦涩金剪。白雪白双蛾，是君诀时面。丸胆佐朝饔，当食何大苦。虽苦不如汝，是君诀时语。昂藏二千石，鬑鬑颇有髭。横金照里闾，是君襁中儿。始讽柏舟篇，载陈断机言。应知循吏传，当归列女编。兄何在，南伐吴。弟何在，北幽都。老父何在，呼役夫。少妇具晨餔，大妇行唤姑。行唤姑，姑不起。溺床下，波瀰瀰。木稼木稼，胡不日稼。谁谓瓜土，而实其李。谁谓卵小，而犬其子。一虎挟两羊，后有乳贙不可当。有蠹齧栋，几其隳兮。吁嗟隳兮，子安归兮。猴而冠者酣耶，虎而冠者耽耽耶。日蚀不吐，社人奏鼓。大妇辍浆，小妇辍哺。昨日之日，汝于何所。回光不瞩，焉为救汝。
乐府变十章 其一 楚悯王
作者：王世贞
朝代：明

楚悯王，坐武昌，金瓶酒寒夜未央。中弦调移角奋扬，铁椎交飞血从横。可怜玉匣黄金床，不得全颅置中央。太子距跃不下堂，美人如花列两行。含辛饮泪娱新王，焉用擗棘茨垣墙。御史来，鼓彭彭。黄纸当头槛车迎，长安大人食枭羹。食枭羹，语枭子，而枭之父亦如此。
乐府变十章 其七 辽阳悼
作者：王世贞
朝代：明

浿水左三千里，室县罄地如赭。东邻初种禾，半岁不得雨。禾苗向下生，不复肯出土。西邻改种麦，一雨六十日。麦根萎烂尽，何处结颗粒。边马来，边马来，令女力尽负弓刀，那能顾锄与犁。我欲食榆榆无皮，我欲龁堇堇为泥。爷易儿，儿行抱爷啼。爷当幸饱死，儿死终苦饥。曷不睹建康城中三万人，白刃手血司农臣。司农致白粲，少府致金钱。绫锦出北巷，货贝出南廛。索饭得脯，索浆得酒。苍鹰击攫，靡取不有。耿雉䙰褷，棘螫黄口。可怜辽阳忠义儿，白骨相籍朽。
乐府变十章 其三 商中丞
作者：王世贞
朝代：明

唶女商中丞，胡不冠而惠文。逍遥坐高堂，谁令六师。女张皇高，天下有白日，不照将军之门。唶女中丞，白日又不照未央。肘腋之祸私所详。欲言未言以彷徨。唶女中丞，曷不为良臣，势迫难为良。念欲为忠臣，忠臣罹祸殃。甲士三十万，东西若风云。唶女中丞，自有君子六千人。不愿隶大将军。愿隶主上察不臣。唶女中丞，雷霆蔽天来，一何殷殷不收。脱女惠文之冠，三木而囊头。朝备席上僚，暮列庭下囚。唶女中丞，养犬吠发宵人之奸。后宫乃得脯腊，养犬以饔餐。唶女中丞，编槿衡御，阑入之暴臣。陬者乃得剪撤，编槿以为薪。诏使驰入壁，欲归定远符。前庭族将军，后庭出赦书。肉如崤赐大餔。健儿擦血马喷珠。还我冠，冠中丞，争呼四望追锋车。唶女中丞，覆盆之光独不开。饮丝茹纶向泉台。日出之日胡为哉。
乐府变十章 其九 太保歌
作者：王世贞
朝代：明

北山虎而翼，南溟鲸而爪。生世不谐锦，衣帅作太保。太保入朝门，缇骑若云屯。进见中贵人，人人若弟昆。太保从东来，一步一风雷。行者阑入室，居者颔其颏。太保赐颜色，黄金立四壁。一言忤太保，中堂生荆棘。缇骑走八方，方方俱太保。太保百亿身，所至倏如扫。鸡鸣甲舍开，争先众公卿。御史给事中，不惜称门生。欢饮丞相邸，刻臂为父子。生非真骨肉，子贵父不喜。但呼太保名，能止小儿啼。鬼伯一何戆，荷索便相催。县官为震动，急敕治丧事。少府供金钱，东园给秘器。后帅朱都督，特遣护其家。起冢像阴山，赑屃插云霞。吊客虽以繁，不及贺者多。可怜堂中哭，不胜巷中歌。今皇帝时御，史白发阴私。称诏籍家财，金宝尽流离。妻子逐归故郡，兄弟作长流。家人大小鼠窜，不窜作俘囚。赐冢踏为田，松柏摧为薪。已无牛羊地可上，何云近前太保嗔。金鸡鼓两翼，万户初帖席。土马行不得，万人各加额。有权勿遽欢，无权勿终酸。无权保庐井，有权不保七尺棺。我歌太保歌，贵者蹙其颦。已令前人后人笑，莫令后人笑后人。
乐府变十章 其五 暴公子
作者：王世贞
朝代：明

汉武帝时有一暴公子，自称直指使者来治齐鲁。黄纸为前驱，从史持绣斧。使者如雷霆，雷霆当头下。使者未行来，墨吏纷纷解绶去田里。手即平淮书，口即冠军语。使者既行来，墨吏不肯去。去者乃老博士，扶服道傍，戚戚仰天大泣。涕有何，乡老公，积镪万千，念非？氏豪，不敢属县官。告密一见闻，束缚妻子若牛羊。东家盗遗骸，西家斲古冢。来证此老公，就死不得控。念欲北走边，严刑重阑出。念欲南走越，汉地今为一。念欲向天上，横天置罗网。念欲蹈泉下，妻子恐偕往。蓟门使者居，中有夜行途。金银络绎去，但去莫次且。乌毕逋，赦书驰。归来相贺归无家，安用主上金鸡为。
乐府变十章 其五 暴公子
作者：王世贞
朝代：明
体裁：乐府曲辞

汉武帝时有一暴公子，自称直指使者来治齐鲁。黄纸为前驱，从史持绣斧。使者如雷霆，雷霆当头下。使者未行来，墨吏纷纷解绶去田里。手即平淮书，口即冠军语。使者既行来，墨吏不肯去。去者乃老博士，扶服道傍，戚戚仰天大泣。涕有何，乡老公，积镪万千，念非�氏豪，不敢属县官。告密一见闻，束缚妻子若牛羊。东家盗遗骸，西家斲古冢。来证此老公，就死不得控。念欲北走边，严刑重阑出。念欲南走越，汉地今为一。念欲向天上，横天置罗网。念欲蹈泉下，妻子恐偕往。蓟门使者居，中有夜行途。金银络绎去，但去莫次且。乌毕逋，赦书驰。归来相贺归无家，安用主上金鸡为。
乐府变十章 其八 直中丞
作者：王世贞
朝代：明

死事易，成事难。君不见直中丞，披龙鳞，食马肝，万死不死脱狴犴。胸中无黑白，止有径寸丹。中丞未下马，安得中丞与白日俱出来照我。中丞既按部，安得中丞与白日俱向暮。中丞齧贵豪，不能令贵豪助弱民，但纵谗口狺狺。中丞宽租税，不益田家饘粥，但饱吏胥腹。小家裹干糇，日日写讼词。大家不得寝，金钱米帛出参差。一分贿吏胥，一分与小家。一分充锾赎，从此转无涯。讼师人人富，但恨无十腕，两腕指节痛。吏胥人人富，但恐作富人，复来小家讼。小家人人富，作富不得均，展转自为閧。江南百万户，户户泣且诉。生不爱冰与雪，但爱得雨露。中丞自廉亦自直，百损不得希一益。咄唶哉齐文宣，未可忽龙逢，比干非俊物。
乐府变十章 其十 袁江流钤山冈当庐江小妇行
作者：王世贞
朝代：明

汤汤袁江流，截嵲钤山冈。钤山自言高，袁江自言长。不知何星宿，独火或贪狼。降生小家子，为灾复为祥。瘦若鹳雀立，步则鹤昂藏。朱蛇戢其冠，光彩烂纵横。孔雀虽有毒，不能掩文章。十五齿邑校，二十荐乡书。三十拜太史，矻矻事编摩。五十天官卿，藻镜在留都。六十登亚辅，少保秩三孤。七十进师臣，独秉密勿谟。八十加殊礼，内殿敕肩舆。任子左司空，孽孙执金吾。诸儿胜拜跪，一一赐银绯。甲第连青云，冠盖罗道途。儤直不复下，中禁起周庐。凉堂及便房，事事皆相宜。文丝织隐囊，细锦为床帷。尚方铸精镠，胡盌杯菰篱。雕盘盛玉膳，黄票封大糦。五尺凤头尖，时时遣问遗。黄绒团蟒纱，织作自留司。匹匹压纱银，百两颇有余。煎作百和香，染为混元衣。温凉四时药，手自剂刀圭。日月报薄蚀，朝贺当暑祁。但卧不必出，称敕撰直词。御史噤莫声，缇骑勿何谁。相公有密启，为复未开封。九重不斯须，婕妤贴当胸。密诏下相公，但称严少师，或字呼惟中。县官与相公，两心共一心。相公别有心，县官不得寻。相公与司空，两心同一心。司空别有心，相公不得寻。昔逐诸城翟，黄冠归田里。后诒贵溪夏，朝衣向东市。戈矛生謦咳，齑粉成睚眦。朝疏论相公，棰榜夕以至。宁忤县官生，不忤相公死。相公犹自可，司空立杀尔。凌晨直门开，九卿前白事。不复问诏书，但取相公旨。相公前报言，但当语儿子。儿子大智慧，能识天下体。九卿不能答，次且出门去。不敢归其曹，共过城西邸。司空令传语，偶醉未可起。去者归其曹，留者当至未。九卿面如土，九卿足如枳。为复且忍饥，以次前白事。司空有德色，相公直庐喜。司空稍嗫嚅，相公直庐恚。不复问相公，但取司空旨。县官有密诏，急取相公对。相公不能对，急复呼儿子。儿子大智慧，能识天下体。一疏天怒回，再疏天颜喜。九边十二镇，诸王三十国。中外美达官，大小员数百。各各黄金铸，一一千金直。南海明月珠，于阗夜光玉。猫精鸦鹘石，洒黄祖■琭。红紫青靺鞨，大者如拳蕨。蔷薇古刺水，伽南及阿速。瑞脑真龙涎，十里为芬馥。古法书名画，何止千百轴。玉躞标金题，煌煌照箱簏。妖姬回鹘队，队队皆殊色。银床金丝帐，玉枕象牙席。杏衫平头奴，丝縢双蹴鞠。酒阑呼不见，潜入它房宿。生埋冯子都，烂煮秦宫肉。生者百丛花，殁者一丛棘。近即龙床底，远至阴山后。凡我民膏脂，无非相公有。义儿数百人，监司迨卿寺。以至大节镇，侯家并戚里。逶迤洙泗步，灿灿西京手。老者相公儿，少者司空子。谓当操钧柄，天地俱长久。御史上弹章，天眼忽一开。诏捕少司空，究核诸赃罪。三木囊赭衣，炎方御魑魅。金吾一孙戍，余者许归侍。意犹念相公，续廪存晚计。舳舻三十艘，满载金珠行。相公船头坐，谁敢问讥征。啸傲郿坞间，足夸富家翁。司空不之戍，还复称司空。广征诸山材，起第象紫宫。募卒为家卫，日夜声汹汹。从奴蹋邑门，子弟郡国雄。不论有反状，讹言所流腾。宗社万不忧，黔首或震惊。御史再发之，天威不为恒。御史乘飞置，捕司空至京。司空辞相公，再拜泣且絮。今当长相别，儿不负阿父。相公心自言，阿父宁负汝。不识一丁字，束发辟三府。月请尚书奉，冠服亚汝父。汝父身不保，安能相救取。重恳监行客，少入别诸姬。归者吾而配，不归而鬼妻。诸姬心自言，司空何太痴。归者吾而配，不归人人妻。还抚诸儿郎，阿爷生别离。金银空饶积，高与钤山齐。不得铸爷身，及身儿始知。儿郎心自言，阿爷何太痴。有金儿当使，无金儿自支。监行两指挥，各携铁锒铛。程程视溲寝，步步相扶将。有酒强为歌，无酒夜彷徨。秋官爰书上，顷刻飞骑传。一依叛臣法，矺死大道边。有尸不得收，纵施群乌鸢。家赀巨千万，少府司农钱。上宝入尚方，中宝发助边。不得称相公，没入优老田。片瓦不盖头，一丝不着肩。诸孙呼践更，夕受亭长鞭。僮奴半充成，余者他州县。夜半一启门，诸姬鸟兽窜。里中轻薄子，媒妁在两腕。相公逼饥寒，时一仰天叹。我死不负国，奈何坐儿叛。傍人为大笑，唶汝一何愚。汝云不负国，国负汝老奴。谁令汝生儿，谁令汝纵臾。谁纳庶僚贿，谁朘诸边储。谁僇直谏臣，谁为开佞谀。谁仆国梁柱，谁剪国爪牙。土木求神仙，谁独称先驱。以此称无负，不如一娄猪。食君圈中料，为君充庖厨。以此称无负，不如一羖䍽。食君田中草，为君御霜雪。以此称无负，不如鞲中鹘。虽饱则掣去，毛羽前齧决。以此称无负，不如鼠在厕。虽有小损伤，所共多污秽。相公寂无言，次且复彷徨。颊老不能赤，泪老不盈眶。生当长掩面，何以见穹苍。死当长掩面，何以见高皇。殓用六尺席，殡用七尺棺。黄肠安在哉，珠襦久还官。狐兔未称尊，一丘不得安。为子能负父，为臣能负君。遗臭污金石，所得皆浮云。
乐府变十章 其十 袁江流钤山冈当庐江小妇行
作者：王世贞
朝代：明
体裁：乐府曲辞

汤汤袁江流，截嵲钤山冈。钤山自言高，袁江自言长。不知何星宿，独火或贪狼。降生小家子，为灾复为祥。瘦若鹳雀立，步则鹤昂藏。朱蛇戢其冠，光彩烂纵横。孔雀虽有毒，不能掩文章。十五齿邑校，二十荐乡书。三十拜太史，矻矻事编摩。五十天官卿，藻镜在留都。六十登亚辅，少保秩三孤。七十进师臣，独秉密勿谟。八十加殊礼，内殿敕肩舆。任子左司空，孽孙执金吾。诸儿胜拜跪，一一赐银绯。甲第连青云，冠盖罗道途。儤直不复下，中禁起周庐。凉堂及便房，事事皆相宜。文丝织隐囊，细锦为床帷。尚方铸精镠，胡碗杯菰篱。雕盘盛玉膳，黄票封大糦。五尺凤头尖，时时遣问遗。黄绒团蟒纱，织作自留司。匹匹压纱银，百两颇有余。煎作百和香，染为混元衣。温凉四时药，手自剂刀圭。日月报薄蚀，朝贺当暑祁。但卧不必出，称敕撰直词。御史噤莫声，缇骑勿何谁。相公有密启，为复未开封。九重不斯须，婕妤贴当胸。密诏下相公，但称严少师，或字呼惟中。县官与相公，两心共一心。相公别有心，县官不得寻。相公与司空，两心同一心。司空别有心，相公不得寻。昔逐诸城翟，黄冠归田里。后诒贵溪夏，朝衣向东市。戈矛生謦咳，齑粉成睚眦。朝疏论相公，棰榜夕以至。宁忤县官生，不忤相公死。相公犹自可，司空立杀尔。凌晨直门开，九卿前白事。不复问诏书，但取相公旨。相公前报言，但当语儿子。儿子大智慧，能识天下体。九卿不能答，次且出门去。不敢归其曹，共过城西邸。司空令传语，偶醉未可起。去者归其曹，留者当至未。九卿面如土，九卿足如枳。为复且忍饥，以次前白事。司空有德色，相公直庐喜。司空稍嗫嚅，相公直庐恚。不复问相公，但取司空旨。县官有密诏，急取相公对。相公不能对，急复呼儿子。儿子大智慧，能识天下体。一疏天怒回，再疏天颜喜。九边十二镇，诸王三十国。中外美达官，大小员数百。各各黄金铸，一一千金直。南海明月珠，于阗夜光玉。猫精鸦鹘石，洒黄祖■琭。红紫青靺鞨，大者如拳蕨。蔷薇古刺水，伽南及阿速。瑞脑真龙涎，十里为芬馥。古法书名画，何止千百轴。玉躞标金题，煌煌照箱簏。妖姬回鹘队，队队皆殊色。银床金丝帐，玉枕象牙席。杏衫平头奴，丝縢双蹴鞠。酒阑呼不见，潜入它房宿。生埋冯子都，烂煮秦宫肉。生者百丛花，殁者一丛棘。近即龙床底，远至阴山后。凡我民膏脂，无非相公有。义儿数百人，监司迨卿寺。以至大节镇，侯家并戚里。逶迤洙泗步，灿灿西京手。老者相公儿，少者司空子。谓当操钧柄，天地俱长久。御史上弹章，天眼忽一开。诏捕少司空，究核诸赃罪。三木囊赭衣，炎方御魑魅。金吾一孙戍，余者许归侍。意犹念相公，续廪存晚计。舳舻三十艘，满载金珠行。相公船头坐，谁敢问讥征。啸傲郿坞间，足夸富家翁。司空不之戍，还复称司空。广征诸山材，起第象紫宫。募卒为家卫，日夜声汹汹。从奴蹋邑门，子弟郡国雄。不论有反状，讹言所流腾。宗社万不忧，黔首或震惊。御史再发之，天威不为恒。御史乘飞置，捕司空至京。司空辞相公，再拜泣且絮。今当长相别，儿不负阿父。相公心自言，阿父宁负汝。不识一丁字，束发辟三府。月请尚书奉，冠服亚汝父。汝父身不保，安能相救取。重恳监行客，少入别诸姬。归者吾而配，不归而鬼妻。诸姬心自言，司空何太痴。归者吾而配，不归人人妻。还抚诸儿郎，阿爷生别离。金银空饶积，高与钤山齐。不得铸爷身，及身儿始知。儿郎心自言，阿爷何太痴。有金儿当使，无金儿自支。监行两指挥，各携铁锒铛。程程视溲寝，步步相扶将。有酒强为歌，无酒夜彷徨。秋官爰书上，顷刻飞骑传。一依叛臣法，矺死大道边。有尸不得收，纵施群乌鸢。家赀巨千万，少府司农钱。上宝入尚方，中宝发助边。不得称相公，没入优老田。片瓦不盖头，一丝不着肩。诸孙呼践更，夕受亭长鞭。僮奴半充成，余者他州县。夜半一启门，诸姬鸟兽窜。里中轻薄子，媒妁在两腕。相公逼饥寒，时一仰天叹。我死不负国，奈何坐儿叛。傍人为大笑，唶汝一何愚。汝云不负国，国负汝老奴。谁令汝生儿，谁令汝纵臾。谁纳庶僚贿，谁朘诸边储。谁僇直谏臣，谁为开佞谀。谁仆国梁柱，谁剪国爪牙。土木求神仙，谁独称先驱。以此称无负，不如一娄猪。食君圈中料，为君充庖厨。以此称无负，不如一羖䍽。食君田中草，为君御霜雪。以此称无负，不如鞲中鹘。虽饱则掣去，毛羽前齧决。以此称无负，不如鼠在厕。虽有小损伤，所共多污秽。相公寂无言，次且复彷徨。颊老不能赤，泪老不盈眶。生当长掩面，何以见穹苍。死当长掩面，何以见高皇。殓用六尺席，殡用七尺棺。黄肠安在哉，珠襦久还官。狐兔未称尊，一丘不得安。为子能负父，为臣能负君。遗臭污金石，所得皆浮云。
乐府变十章 其四 石头变
作者：王世贞
朝代：明

百鹙能击鹰，百蚁能齧虫。石头众儿郎，晨起各汹汹。劲足扶老拳，立蹴肥司农。可怜肥司农，七尺气如虹。小如一孤雏，引脰悬高空。挦扯大司马，蒲伏中山公。鹄立群公卿，鼠窜血肉中。九日不解甲，十日不开营。金帛捆载来，坊市无人行。黄纸诏书下，朝鼓何瞳瞳。尽赦诸军罪，追夺司农名。司农孤榇归，儿女泣吞声。诸军欢呼散，大酒肥羊羹。杀人不抵偿，不追首事踪。司马不削官，中山不削封。扬扬众公卿，还复休其官。弱者饿欲死，强者醉詈天。时无贺六浑，焉知散财结少年。
乙丑元日试笔
作者：王世贞
朝代：明

四十彊年耻自论，已将萧鬓傲王春。不争儿辈屠苏酒，长爱人间草莽身。病起青阳开浩荡，歌回白雪斗嶙峋。相知料理新正事，第一斜川把钓纶。
乙亥元日独坐试笔时余五十矣
作者：王世贞
朝代：明

江城铃阁隐欹梧，竹影徐移拂茗垆。雪后郧山俱献玉，春来汉水不藏珠。将登服政心犹懒，欲数前非念已徂。了却朝天无一事，已拚清兴到屠苏。
乙亥郧城除夕
作者：王世贞
朝代：明

爆竹时时劲，屠苏缓缓斟。争先儿辈事，恋旧老人心。泽国音书远，波臣岁月深。烛花浓不剪，抱膝自微吟。
乙卯病后遇生日独酌至醉漫歌
作者：王世贞
朝代：明

东风吹酒星，倏忽辞青天。自堕吴江湄，一住三十年。十年抱案尚书前，腰腹半已成杯棬。归来览镜忽大笑，笑汝低眉为俸钱。忽逢萧相营未央，虽有月请归朝堂。酒肠唧唧如欲诉，且向文君乞鹔鹴。阳昌垆头春酒香，白眼瞪视天茫茫。杜曲梨花飞，灞陵杨花落。不愁花落无处归，只恐长条坐萧索。以兹日作烂漫游，妻嘲女谏安足酬。汝曹骨肉偶相合，世间万事俱蜉蝣。君不见王元美，昨者病欲死。眼前七尺无奈何，胸中万卷长已矣。只今幸逐春阳苏，那不尽倒白玉壶。当时倘便骑鲸去，北斗南箕未可沽。
乙酉元日试笔
作者：王世贞
朝代：明

黄鸡唱晓酉更真，老兴不逮儿曹新。孤眠一千八百日，尚作六尺寻常身。坐头却占最后盏，历尾数残无复人。旋呼篮舆入山去，别向梅花探早春。
九华歌赠董山人浙甫
作者：王世贞
朝代：明

山人家傍九仙山，玉华吐云覆其颠。三峰倒悬闽海日，九朵芙蓉寒插天。山人不肯山中住，自言妙得丹青趣。但能笈负此山图，处处芒鞋踏烟雾。君莫学宗少微，局蹐一室里。欲令山水响朱弦，山岂真山水真水。老夫肯减谢幼舆，烦君写置丘壑躯。明年婚嫁粗事了，与尔扁舟共五湖。
九卿峰
作者：王世贞
朝代：明

窈窕崔嵬面面逢，九霄青对九芙蓉。欲知身染烟霞色，香案前头第四峰。
九友斋十歌
作者：王世贞
朝代：明

老悖忽爱愚公策，大艑移来洞庭色。玉峰英岭苦无价，锦川武康差亦敌。神鳌忽捧三巨簪，灵鹫俄衔一拳石。夜深沧海珠蚌开，秋净虞山佛头碧。阴森古洞若无际，窈窕穿中误游客。昔称九宜堂，雨晴雪月宜四时，人云百事百尽宜。纵令百宜百不知，主人自逐襄阳儿。一城斗大不纳节，桃花笑折东风枝。有歌且拟归去兮。醉乡懒侯治生涯，青山十亩水倍之。弇州堂背一片绮，不减卫府芙蓉池。稍西九曲面山出，恍若螺髻堆琉璃。刺篙中流月破碎，回棹小港花追随。银鳞泼剌跳波响，朱顶嘹唳从风移。主人醉眠客行乐，客眠主醒鸡喔喔。早闻青鸟唤葫芦，除却白衣无剥啄。壶中天地不长情，画里江山难着脚。以兹母若归去来，虎头为汝开丘壑。老妻不需卖文钱，稚子不索故衣穿。跌宕豪翰凡几年，狂搜酷赏贪夤缘。成侯遗墨朝霞鲜，右军惨淡如春烟。永兴生色出指间，河南精铁含纯绵。白云秘授藏真诠，锥沙印泥颜法全。河东劲细铁线缠，眉山而下可十贤。鸾鶱猊抉龙蛇颠，从汝晋楚复梁燕。墨池笔冢芜欲田，胡不归展彦远编，饱汝眼青腹便便。玉匣昭陵閟真迹，梦寐中山一片石。颇从庶息见隆准，三米兰亭亦其匹。太清楼头六卷馀，恍若清庙朝霞舒。潘家古绛复入手，色丝幼妇谁当如。钟梁禅进美于玉，虞欧李颜看不足。饶输六一画舫斋，更让二千金石录。山长路远难相依，即汝思之胡不归，莫言林下日会迟。君不见幼安死贵信本痴，一眠三日仅一碑。虽有吴钩名龙泉，匣之不试泣清铅。虽有蜀琴字松雪，五指不惯同无弦。何如万卷邺侯架，天与双眼长周旋。咸淳初刻班范史，往往八法开欧颜。其他七部可指数，浮提漆沈苔文笺。湘縢袭帙牙作签，清香古色时郁然。老夫不愿乘赤鲤，愿作白鱼游其间。归去来，饱吃三字成神仙。我闻瞿昙四十九年，说法无一法，其如阿难总持成百夹。鸠摩莲花舌本生，玄奘舍利毫尖发。白马东来象教崇，青牛西去微言空。成都玉局授书后，渐与金仙相对雄。光庭灵素不须病，雅有片言为破诤。但令世幻一切捐，法宝玄珠炯双映。归去来，何快哉，两藏恰面湖山开。我不能一麻一米骨作柴，亦不能啖硫黄钟乳十二钗。顾家阿瑛竖子尔，亦解僧帽道人鞋。光明藏中大自在，有骨不借青山埋。苦吟颇受天地疑，晚节却爱无声诗。丹青不知老将至，何况区区富贵为。周郎写情兼写姿，右丞妙理尤吾师。烟江春嶂有都尉，平远秋山输郭熙。莫将剩水恼马远，十二幅吐胸中奇。吴兴心法归大痴，蒙繁瓒简各有宜。二百年来仅沈戴，直取悟境遗筌蹄。此曹十指解缩地，能令四壁分四时。归去来，未有期，箧中百轴争色飞。汝车生耳手生棘，曷不舍卧南山陲，宗家故事知不知。男儿有兴须有适，生不愿十二金钗恒密席。床头琥珀如欲诉，夜半篝灯压春滴。梁园宝尊蟠雷文，叔夜遗鎗斗天色。碧筒泻出仍啾啾，青眼传观争啧啧。君不见舒州杓，鹦鹉铛，李白与尔同死生。旧交零落渐已尽，何可一日无二卿。归去来，万事平，曲生叩门卿即应。西京以还十九首，东周而上三百篇。檀弓鲁论诸国策，其言虽贵人茫然。岂无五车载惠子，尺炬并付骊山烟。我生何幸雪未颠，著成百二十万言。毋论爱者似鸡肋，在我亦足成蜗涎。何必要什袭藏名山，何必要咸阳市上千金悬。归去来，一壶美酒抽一编，读罢一枕床头眠。天公未唤债未满，自吟自写终残年。汝今行年已半百，红颜欲皴鬓强白。人间治否岂系汝，胡不归来长局蹐。祗园山水天与开，酉馆图书世希识。苍松翠竹月何限，酒美茶香春斗碧。行间字字挟风霜，句里声声戛金石。莫言七尺世长物，借汝暂作千秋宅。岂惟千秋借七尺，九友凭谁吐颜色。只今为汝进一言，微吟浅斟缩脚眠，归兮且夺天公权。
九友斋十歌·其一
作者：王世贞
朝代：明

老悖忽爱愚公策，大艑移来洞庭色。玉峰英岭苦无价，锦川武康差亦敌。神鳌忽捧三巨簪，灵鹫俄衔一拳石。夜深沧海珠蚌开，秋净虞山佛头碧。阴森古洞若无际，窈窕穿中误游客。昔称九宜堂，雨晴雪月宜四时，人云百事百尽宜。纵令百宜百不知，主人自逐襄阳儿。一城斗大不纳节，桃花笑折东风枝。有歌且拟归去兮。
九友斋十歌·其十
作者：王世贞
朝代：明

汝今行年已半百，红颜欲皴鬓强白。人间治否岂系汝，胡不归来长局蹐。祗园山水天与开，酉馆图书世希识。苍松翠竹月何限，酒美茶香春斗碧。行间字字挟风霜，句里声声戛金石。莫言七尺世长物，借汝暂作千秋宅。岂惟千秋借七尺，九友凭谁吐颜色。只今为汝进一言，微吟浅斟缩脚眠，归兮且夺天公权。
九友斋十歌其七
作者：王世贞
朝代：明
体裁：古风

苦吟颇受天地疑，晚节却爱无声诗。丹青不知老将至，何况区区富贵为。周郎写情兼写姿，右丞妙理尤吾师。烟江春嶂有都尉，平远秋山输郭熙。莫将剩水恼马远，十二幅吐胸中奇。吴兴心法归大痴，蒙繁瓒简各有宜。二百年来仅沈戴，直取悟境遗筌蹄。此曹十指解缩地，能令四壁分四时。归去来，未有期，箧中百轴争色飞。汝车生耳手生棘，曷不舍卧南山陲，宗家故事知不知。
九友斋十歌其三
作者：王世贞
朝代：明
体裁：古风

老妻不需卖文钱，稚子不索故衣穿。跌宕豪翰凡几年，狂搜酷赏贪夤缘。成侯遗墨朝霞鲜，右军惨淡如春烟。永兴生色出指间，河南精铁含纯绵。白云秘授藏真诠，锥沙印泥颜法全。河东劲细铁线缠，眉山而下可十贤。鸾鶱猊抉龙蛇颠，从汝晋楚复梁燕。墨池笔冢芜欲田，胡不归展彦远编，饱汝眼青腹便便。
九友斋十歌其九
作者：王世贞
朝代：明
体裁：古风

西京以还十九首，东周而上三百篇。檀弓鲁论诸国策，其言虽贵人茫然。岂无五车载惠子，尺炬并付骊山烟。我生何幸雪未颠，著成百二十万言。毋论爱者似鸡肋，在我亦足成蜗涎。何必要什袭藏名山，何必要咸阳市上千金悬。归去来，一壶美酒抽一编，读罢一枕床头眠。天公未唤债未满，自吟自写终残年。
九友斋十歌其二
作者：王世贞
朝代：明
体裁：古风

醉乡懒侯治生涯，青山十亩水倍之。弇州堂背一片绮，不减卫府芙蓉池。稍西九曲面山出，恍若螺髻堆琉璃。刺篙中流月破碎，回棹小港花追随。银鳞泼剌跳波响，朱顶嘹唳从风移。主人醉眠客行乐，客眠主醒鸡喔喔。早闻青鸟唤葫芦，除却白衣无剥啄。壶中天地不长情，画里江山难着脚。以兹母若归去来，虎头为汝开丘壑。
九友斋十歌其五
作者：王世贞
朝代：明
体裁：古风

虽有吴钩名龙泉，匣之不试泣清铅。虽有蜀琴字松雪，五指不惯同无弦。何如万卷邺侯架，天与双眼长周旋。咸淳初刻班范史，往往八法开欧颜。其他七部可指数，浮提漆沈苔文笺。湘縢袭帙牙作签，清香古色时郁然。老夫不愿乘赤鲤，愿作白鱼游其间。归去来，饱吃三字成神仙。
九友斋十歌其八
作者：王世贞
朝代：明
体裁：古风

男儿有兴须有适，生不愿十二金钗恒密席。床头琥珀如欲诉，夜半篝灯压春滴。梁园宝尊蟠雷文，叔夜遗鎗斗天色。碧筒泻出仍啾啾，青眼传观争啧啧。君不见舒州杓，鹦鹉铛，李白与尔同死生。旧交零落渐已尽，何可一日无二卿。归去来，万事平，曲生叩门卿即应。
九友斋十歌其六
作者：王世贞
朝代：明
体裁：古风

我闻瞿昙四十九年，说法无一法，其如阿难总持成百夹。鸠摩莲花舌本生，玄奘舍利毫尖发。白马东来象教崇，青牛西去微言空。成都玉局授书后，渐与金仙相对雄。光庭灵素不须病，雅有片言为破诤。但令世幻一切捐，法宝玄珠炯双映。归去来，何快哉，两藏恰面湖山开。我不能一麻一米骨作柴，亦不能啖硫黄钟乳十二钗。顾家阿瑛竖子尔，亦解僧帽道人鞋。光明藏中大自在，有骨不借青山埋。
九友斋十歌其四
作者：王世贞
朝代：明
体裁：古风

玉匣昭陵閟真迹，梦寐中山一片石。颇从庶息见隆准，三米兰亭亦其匹。太清楼头六卷馀，恍若清庙朝霞舒。潘家古绛复入手，色丝幼妇谁当如。钟梁禅进美于玉，虞欧李颜看不足。饶输六一画舫斋，更让二千金石录。山长路远难相依，即汝思之胡不归，莫言林下日会迟。君不见幼安死贵信本痴，一眠三日仅一碑。
九日完县署中
作者：王世贞
朝代：明

九月九日客衣单，风似并刀月似环。为问羽书临雁塞，何如杯酒醉龙山。空庭吏散锁楸梧，不独黄花事事无。最厌耳边重九字，天涯兄弟各茱萸。
九日完县署中·其一
作者：王世贞
朝代：明

九月九日客衣单，风似并刀月似环。为问羽书临雁塞，何如杯酒醉龙山。
九日完县署中·其二
作者：王世贞
朝代：明

空庭吏散锁楸梧，不独黄花事事无。最厌耳边重九字，天涯兄弟各茱萸。
九日家忌掩关同年兄袁相国履善以三诗见督尊酒聊尔倚答
作者：王世贞
朝代：明

萧条九日散宾俦，裁及豋高泪暗流。总为蓼莪捐令节，敢将萸菊破牢愁。霜严故国无鸿雁，气肃高林有鹴鸠。惭愧寓公袁相国，却缘尊酒费诗邮。
九日汎舟灵岩以病且雨不克登有作
作者：王世贞
朝代：明

伏枕移船秋色来，秋山空抱碧崔嵬。乾坤总负登高意，风雨难私济胜才。谁遣紫萸供独笑，祇应黄菊背人开。欲知游赏俱陈迹，吴越双留万古台。
九日登镇楼小宴
作者：王世贞
朝代：明

晋阳风色更重阳，阁頫千岩万木苍。白雁不传南国信，黄花偏作后时香。衰颠倚帽难从落，独客传萸转自伤。莫使牛山笑人在，一尊聊学少年狂。
九日省中诸公邀游两高遇雨不遂小酌灵隐
作者：王世贞
朝代：明

秋山铙吹拥登台，龙藏含云郁未开。天际两高风雨色，客中重九弟兄杯。茱萸插罢偏成感，竹叶飞时不待催。昏黑上方那可到，诸君虚有大夫才。
九日风阻郑家口
作者：王世贞
朝代：明

野戍秋高鼓角哀，萧萧木叶走黄埃。横驱浊浪蛟龙斗，复掩深林虎豹来。短发霜风欺落帽，异乡天地畏登台。祗应诸季茱萸酒，妒杀黄花傍汝开。
九月闭关谢笔砚而千里故人讯问不绝又多以诗及者遂成此二律志苦且代荅
作者：王世贞
朝代：明

小径衡门鸟雀余，祗因才尽爱闲居。诸缘暂息交犹在，一病虽轻懒未除。玉案有无知莫较，银钩早晚竟难虚。于今却羡桓司马，博得空函省报书。不尽秋风至羽翰，报书犹可报诗难。半生失计甘鸡口，此日冥心任鼠肝。柿叶懒题空自积，梅花从折负它寒。于今却笑陶都水，才鬼谁能具眼看。
九月闭关谢笔砚而千里故人讯问不绝又多以诗及者遂成此二律志苦且代荅·其一
作者：王世贞
朝代：明

小径衡门鸟雀余，祗因才尽爱闲居。诸缘暂息交犹在，一病虽轻懒未除。玉案有无知莫较，银钩早晚竟难虚。于今却羡桓司马，博得空函省报书。
九月闭关谢笔砚而千里故人讯问不绝又多以诗及者遂成此二律志苦且代荅·其二
作者：王世贞
朝代：明

不尽秋风至羽翰，报书犹可报诗难。半生失计甘鸡口，此日冥心任鼠肝。柿叶懒题空自积，梅花从折负它寒。于今却笑陶都水，才鬼谁能具眼看。
九松篇
作者：王世贞
朝代：明

寒色无早暮，玄冈翳重阴。连蜷九松树，偃蹇不成林。上有含哺鸟，啄血正涔淫。念欲昼哀啼，弹射恐见侵。存为没者身，没为存者心。衔土塞东溟，鲸波浩沉沉。一弹塘上篇，再弹履霜吟。我欲竟此奏，弦绝多悲音。
九江道中大风
作者：王世贞
朝代：明

乌头千树捲秋蓬，乱激飞涛拍大空。坐起船窗浑不觉，此生原惯石尤风。
九渡峰
作者：王世贞
朝代：明

曾介长房谒汝翁，壶中天地尽堪容。只教三试还难过，九渡深溪九渡峰。
九里松
作者：王世贞
朝代：明

未叩三天竺，先过九里松。青葱表河润，夭矫失秦封。云结诸天座，风和万壑钟。翔空尾鸾凤，坼地甲虬龙。花满馀杭酿，脂充石室供。唯输道傍客，行止一藜筇。
九龙山歌
作者：王世贞
朝代：明

昔我游兹山，探瓢酌春月。空色眉宇明，清芬齿间发。苍虬舞月月未残，青鸾啸风风欲抟。白云洗尽太湖出，人烟万井梁溪寒。此图此记为谁作，萧瑟嵯峨眼中过。彷佛如闻梁甫吟，君不见九龙山深一龙卧。
乞休杜门日侍老母汤药朝来眉颦稍舒知有牡丹已零落矣为之一慨
作者：王世贞
朝代：明

春风唤愁愁日亲，痴坐兀兀动经旬。上书解绶不得报，引疾杜门何所陈。旧爱酒杯时避手，新知药裹实萦身。朝来问寝北堂美，初见牡丹来媚人。中庭残花欲堕枝，瞥见还疑初发时。自开自落不成态，乍雨乍晴将殢谁。辞病敢言书作癖，问医端诵药为师。潘舆故里真无恙，王驭天涯返恨迟。
乞休杜门日侍老母汤药朝来眉颦稍舒知有牡丹已零落矣为之一慨·其一
作者：王世贞
朝代：明

春风唤愁愁日亲，痴坐兀兀动经旬。上书解绶不得报，引疾杜门何所陈。旧爱酒杯时避手，新知药裹实萦身。朝来问寝北堂美，初见牡丹来媚人。
乞休杜门日侍老母汤药朝来眉颦稍舒知有牡丹已零落矣为之一慨·其二
作者：王世贞
朝代：明

中庭残花欲堕枝，瞥见还疑初发时。自开自落不成态，乍雨乍晴将殢谁。辞病敢言书作癖，问医端诵药为师。潘舆故里真无恙，王驭天涯返恨迟。
乞休疏上闻见阻公车志恨
作者：王世贞
朝代：明

麋性虽驯尚畏人，苍浪衰鬓已如银。陈情表上虚何益，归去辞成恐未真。造化岂应私长物，风尘元自妒闲身。弇园何限相留态，松竹依依更几旬。
乞归不允
作者：王世贞
朝代：明

罢归安计拙，衰至怯恩深。自饮终天泪，谁伸去国心。一官堪屡掷，千载欲平沈。见说箕山畔，云霞未易寻。风尘何意味，物色到山家。麈尾聊须掷，羊皮敢向誇。出真成小草，得亦是空花。陵谷须臾事，吾生未可涯。
乞归不允·其一
作者：王世贞
朝代：明

罢归安计拙，衰至怯恩深。自饮终天泪，谁伸去国心。一官堪屡掷，千载欲平沈。见说箕山畔，云霞未易寻。
乞归不允·其二
作者：王世贞
朝代：明

风尘何意味，物色到山家。麈尾聊须掷，羊皮敢向誇。出真成小草，得亦是空花。陵谷须臾事，吾生未可涯。
乞骸待命于长至不能行礼自嘲
作者：王世贞
朝代：明

漫劳宫监诘，何病不朝天。奉寝生来懒，拈妆祗自怜。妒应无可妒，妍则几时妍。任有羊车梦，那从到枕边。
乡居晏起
作者：王世贞
朝代：明

小楼烟雨乍霏霏，支枕消教酒力微。除却西邻呼酒外，判无剥啄到荆扉。
乡进士邹道甫以严君之命借听于余余实无得也不忍逆其意以二绝酬之
作者：王世贞
朝代：明

子云有字何须问，摩诘无言转更难。请看佛堂方丈地，丛丛忍草蔓栏干。髻里明珠当自知，无端贫里叩贫儿。北邙山下千堆土，葬尽神仙不解悲。
乡进士邹道甫以严君之命借听于余余实无得也不忍逆其意以二绝酬之·其二
作者：王世贞
朝代：明

髻里明珠当自知，无端贫里叩贫儿。北邙山下千堆土，葬尽神仙不解悲。
书于鳦先扇一以自嘲一以自勉
作者：王世贞
朝代：明

姓字真如蜡，堕君牙吻中。从容一咀罢，方识慕时空。积草池头夜，珊瑚红欲然。只知惊宝色，铁网更何年。
书于鳦先扇一以自嘲一以自勉·其一
作者：王世贞
朝代：明

姓字真如蜡，堕君牙吻中。从容一咀罢，方识慕时空。
书于鳦先扇一以自嘲一以自勉·其二
作者：王世贞
朝代：明

积草池头夜，珊瑚红欲然。只知惊宝色，铁网更何年。
书庚戌秋事
作者：王世贞
朝代：明

传闻边马塞回中，候火甘泉极望同。风雨雕戈秋入塞，云霄玉几昼还宫。书生自抱终军愤，国士谁讥魏绛功。北望苍然天一色，汉家高碣倚寒空。匈奴万骑纵西山，天险谁当百二关。今日安危任边将，异时恩泽满朝班。乌边白骨那能辨，马首红妆若个还。冗散书生空哽咽，截书谁为破愁颜。汉朝宫树自苍苍，万马风生紫塞长。是处烽烟欺太白，几家关月恨流黄。千金剑客辞军垒，三殿兵符下窒皇。解道云中飞将在，露书何以慰明光。长陵松柏气成龙，极望苍然总汉封。槃木西来是符拔，扶桑东尽见艨艟。旌旗夜摄千烽偃，玉帛春看万国从。七萃貔貅今不乏，坐教敌骑出居庸。
书庚戌秋事·其一
作者：王世贞
朝代：明

传闻边马塞回中，候火甘泉极望同。风雨雕戈秋入塞，云霄玉几昼还宫。书生自抱终军愤，国士谁讥魏绛功。北望苍然天一色，汉家高碣倚寒空。
书庚戌秋事·其四
作者：王世贞
朝代：明

长陵松柏气成龙，极望苍然总汉封。槃木西来是符拔，扶桑东尽见艨艟。旌旗夜摄千烽偃，玉帛春看万国从。七萃貔貅今不乏，坐教敌骑出居庸。
书庚戌秋事其三
作者：王世贞
朝代：明
体裁：七言律诗

汉朝宫树自苍苍，万马风生紫塞长。是处烽烟欺太白，几家关月恨流黄。千金剑客辞军垒，三殿兵符下窒皇。解道云中飞将在，露书何以慰明光。
书庚戌秋事其二
作者：王世贞
朝代：明
体裁：七言律诗

匈奴万骑纵西山，天险谁当百二关。今日安危任边将，异时恩泽满朝班。乌边白骨那能辨，马首红妆若个还。冗散书生空哽咽，截书谁为破愁颜。
书怀
作者：王世贞
朝代：明

少小负高适，中林类偃蹇。胡为国书徵，王接亮非腆。自厌丘樊迟，冀以闾阎显。慕蔺相如垂，栖吴武陵远。疾雷被群植，郑兰亦摧剪。冉冉耕钓年，计然嗟已晚。
书怀
作者：王世贞
朝代：明

欲询归后况，高枕即生涯。懒入时情甚，衰从物态加。浮踪付蕉鹿，宿痾笑弓蛇。酒渐输中户，诗仍讳大家。宽心篱外鴳，寄恨井中蛙。星斗终何预，江湖敢自誇。畏称徵士柳，羞种故侯瓜。不齿交游尽，何颜岁月赊。荣名真嚼蜡，眷属似抟沙。唯有空王观，能消梦里花。
书怀
作者：王世贞
朝代：明

燕雀将风甚，蜩螗计日吟。眼衰频入态，发短不胜心。黯淡安争席，徘徊罢鼓琴。故园戎马意，萝薜太难禁。节序流萤色，风尘病客杯。壮怀依事改，衰鬓先年来。自忍穷途味，翻悲异代才。微官去不果，众毁任相催。
书怀
作者：王世贞
朝代：明

风为开扉旋掩扉，春催花发又花飞。客歌夫子哀时命，天与先生杜德机。久自青云词伯少，从他白简酒人非。兴来烂漫挥毫罢，且复婆娑里社归。
书怀
作者：王世贞
朝代：明

风为开扉旋掩扉，春催花发又花飞。客歌夫子哀时命，天与先生杜德机。久自青云词伯少，从他白简酒人非。兴来烂熳挥毫罢，且复婆娑里社归。
书怀·其一
作者：王世贞
朝代：明

燕雀将风甚，蜩螗计日吟。眼衰频入态，发短不胜心。黯淡安争席，徘徊罢鼓琴。故园戎马意，萝薜太难禁。
书怀·其二
作者：王世贞
朝代：明

节序流萤色，风尘病客杯。壮怀依事改，衰鬓先年来。自忍穷途味，翻悲异代才。微官去不果，众毁任相催。
书怀四绝
作者：王世贞
朝代：明

上马琵琶别汉宫，玉颜休更怨东风。看他前殿麒麟阁，也自黄金问画工。休言谈笑却边烽，秦将功多自不封。一片平阳歌舞月，可曾双匣照芙蓉。早闻金印出长安，诸将人人拟筑坛。却向乐通侯馆去，玉关双鬓不胜寒。相如元自倦为郎，五马双鞬也不妨。闻道枚皋方献赋，可烦含笔待长杨。
书怀四绝·其一
作者：王世贞
朝代：明

上马琵琶别汉宫，玉颜休更怨东风。看他前殿麒麟阁，也自黄金问画工。
书怀四绝其三
作者：王世贞
朝代：明
体裁：七言绝句

早闻金印出长安，诸将人人拟筑坛。却向乐通侯馆去，玉关双鬓不胜寒。
书怀四绝其二
作者：王世贞
朝代：明
体裁：七言绝句

休言谈笑却边烽，秦将功多自不封。一片平阳歌舞月，可曾双匣照芙蓉。
书怀四绝其四
作者：王世贞
朝代：明
体裁：七言绝句

相如元自倦为郎，五马双鞬也不妨。闻道枚皋方献赋，可烦含笔待长杨。
书感
作者：王世贞
朝代：明

婵娟无终极，燕赵遍蛾眉。百卉就春阳，芬艳迫参差。美人临流坐，顾影中自怡。岂以为人妍，皓齿发相讥。卤莽乃时情，千秋长若斯。白露湿螀声，枯叶悲自和。兰膏冻不发，三星渐沈河。里中多轻薄，昏醉相经过。两意既非当，虽欢其奈何。亮无同衾愿，闭户敛双蛾。
书感·其一
作者：王世贞
朝代：明

婵娟无终极，燕赵遍蛾眉。百卉就春阳，芬艳迫参差。美人临流坐，顾影中自怡。岂以为人妍，皓齿发相讥。卤莽乃时情，千秋长若斯。
书感·其二
作者：王世贞
朝代：明

白露湿螀声，枯叶悲自和。兰膏冻不发，三星渐沈河。里中多轻薄，昏醉相经过。两意既非当，虽欢其奈何。亮无同衾愿，闭户敛双蛾。
书癸未二月十九日事
作者：王世贞
朝代：明

正月二十雷击人，却脱岑牟汗如雨。后先大地皆冻裂，白日阴森一百五。二月十九雷转急，忽漫同云雪花吐。似应黑帝宴白帝，祝融击鼓玄冥舞。辛五醉插琼瑶花，滕六怒肩霹雳斧。桃李抽萌不敢发，龙蛇误出仍遭侮。昨者七月十月风，修罗两掌翻天宫。千艘立没万室尽，鱼腹饱人人腹空。遗黎宛转荆棘底，吟饥忍冻如酰虫。催征不顾闾井赤，鞭挞但诧公庭红。吏民日望黄纸诏，一字不济闾阎穷。蔽亏星曜已往事，调燮寒暑将来功。中天一轮方炯照，尔曹勿令尘再蒙。呜呼，尔曹勿令尘再蒙。
买鸡
作者：王世贞
朝代：明

儿童爱春懒，为买汝南鸡。不晓幽人意，翻令拂曙啼。
乱后初入吴舍弟小酌
作者：王世贞
朝代：明

与尔同兹难，重逢恐未真。一身初属我，万事欲输人。天意宁群盗，时艰更老亲。不堪追往昔，醉语亦伤神。
予与自闽明卿自贵同日书至有感
作者：王世贞
朝代：明

参差青鸟建章宫，忽有瑶音慰转蓬。两地虹霓书远近，各天雷雨剑雌雄。俱誇拙宦身犹在，且喜加餐字每同。寄语图南争矫翼，燕台四起大王风。故人岭海尚栖迟，九列虽叨敢道宜。季重有书方悔侠，伟长中论未逢知。谁偏谢豹啼丹地，并许娵隅托素时。莫怪承恩还避辇，至今犹自怯蛾眉。
予与自闽明卿自贵同日书至有感·其一
作者：王世贞
朝代：明

参差青鸟建章宫，忽有瑶音慰转蓬。两地虹霓书远近，各天雷雨剑雌雄。俱誇拙宦身犹在，且喜加餐字每同。寄语图南争矫翼，燕台四起大王风。
予与自闽明卿自贵同日书至有感·其二
作者：王世贞
朝代：明

故人岭海尚栖迟，九列虽叨敢道宜。季重有书方悔侠，伟长中论未逢知。谁偏谢豹啼丹地，并许娵隅托素时。莫怪承恩还避辇，至今犹自怯蛾眉。
予分部吴兴日圆上人住弁山了不相闻既迁晋臬归里请告未遂上人忽锡杖肩笠以一诗见投且致郡人之思谈禅竟日倏尔告往遂成二章送之
作者：王世贞
朝代：明

抱病日悠哉，衡门雨渐苔。乍传飞锡下，仍以施珠来。护法吾何敢，逃禅酒自咍。相闻岘山社，翻为远公开。道汝弁山住，弁山无汝踪。念予托一钵，挥手谢诸峰。小果聊遗爱，空花是旧逢。乾坤大檀越，到处好从容。
予分部吴兴日圆上人住弁山了不相闻既迁晋臬归里请告未遂上人忽锡杖肩笠以一诗见投且致郡人之思谈禅竟日倏尔告往遂成二章送之·其一
作者：王世贞
朝代：明

抱病日悠哉，衡门雨渐苔。乍传飞锡下，仍以施珠来。护法吾何敢，逃禅酒自咍。相闻岘山社，翻为远公开。
予分部吴兴日圆上人住弁山了不相闻既迁晋臬归里请告未遂上人忽锡杖肩笠以一诗见投且致郡人之思谈禅竟日倏尔告往遂成二章送之其二
作者：王世贞
朝代：明
体裁：五言律诗

道汝弁山住，弁山无汝踪。念予托一钵，挥手谢诸峰。小果聊遗爱，空花是旧逢。乾坤大檀越，到处好从容。
予方有乞休之请而日者凌生索诗遂成二绝
作者：王世贞
朝代：明

一官憔悴足藏名，浊酒青山供此生。到了自来还自去，钟家错畏管公明。春朝中酒未曾醒，论吉论凶总不应。还却豸冠神武去，负他头上贵人星。
予方有乞休之请而日者凌生索诗遂成二绝·其一
作者：王世贞
朝代：明

一官憔悴足藏名，浊酒青山供此生。到了自来还自去，钟家错畏管公明。
予方有乞休之请而日者凌生索诗遂成二绝其二
作者：王世贞
朝代：明
体裁：七言绝句

春朝中酒未曾醒，论吉论凶总不应。还却豸冠神武去，负他头上贵人星。
事白后再上疏乞骸承伯玉司马以二诗慰问有感问答
作者：王世贞
朝代：明

紫袖蔫陈白发稀，逢人羞说宦情微。羊肠过尽依然险，马角生来可不归。谷口行厨薇蕨饭，江头初服芰荷衣。东山司马如相问，南北风尘有是非。飞章万里叩天阍，乞得闲身是主恩。已荷圣朝宽毁骨，可烦词客为招魂。行逢车马心先折，语到渔樵道便尊。依约十年栖隐处，软莎新竹护柴门。
事白后再上疏乞骸承伯玉司马以二诗慰问有感问答·其一
作者：王世贞
朝代：明

紫袖蔫陈白发稀，逢人羞说宦情微。羊肠过尽依然险，马角生来可不归。谷口行厨薇蕨饭，江头初服芰荷衣。东山司马如相问，南北风尘有是非。
事白后再上疏乞骸承伯玉司马以二诗慰问有感问答·其二
作者：王世贞
朝代：明

飞章万里叩天阍，乞得闲身是主恩。已荷圣朝宽毁骨，可烦词客为招魂。行逢车马心先折，语到渔樵道便尊。依约十年栖隐处，软莎新竹护柴门。
二刘宫庶宫洗主试南都并赠一章
作者：王世贞
朝代：明

恭承嘉命简时髦，水国联翩宫锦袍。并系豢龙刘累氏，同为相马九方皋。三山剑色双牛斗，六代词华一羽毛。识得挽回淳古意，不妨疏越为君操。
二友篇 其一 王宗伯锡爵
作者：王世贞
朝代：明

太原吾闬彦，弱小负灵植。三馆抗清标，八座回正色。步武鼎铉间，弃之如遗迹。荣名冠寰宇，紟绅所趋翼。望望若将浼，空空类无识。五十孺子慕，扳哀变原柏。伊余麻中蒲，谬充他山石。晚途乍折节，感此三不惑。芰荷良可依，薇蕨足充食。荆玉竟夕辉，恐为世工得。
二友篇 其二 吾弟学宪世懋
作者：王世贞
朝代：明

吾弟一世才，孝友复天性。感慨家难余，需徐傲时聘。兴文良郁跂，流翰亦彪炳。熟复循吏篇，所莅必响应。人诵关西学，家传豫章政。一戢秾艳规，夷然遂无竞。稍阑坟素业，颇寄农圃兴。所患余有身，衰来遂为病。起色待尔发，肉枯宁天幸。窃从毛君教，相将访真境。
二友篇·王宗伯锡爵
作者：王世贞
朝代：明

太原吾闬彦，弱小负灵植。三馆抗清标，八座回正色。步武鼎铉间，弃之如遗迹。荣名冠寰宇，紟绅所趋翼。望望若将浼，空空类无识。五十孺子慕，扳哀变原柏。伊余麻中蒲，谬充他山石。晚途乍折节，感此三不惑。芰荷良可依，薇蕨足充食。荆玉竟夕辉，恐为世工得。吾弟一世才，孝友复天性。感慨家难余，需徐傲时聘。兴文良郁跂，流翰亦彪炳。熟复循吏篇，所莅必响应。人诵关西学，家传豫章政。一戢秾艳规，夷然遂无竞。稍阑坟素业，颇寄农圃兴。所患余有身，衰来遂为病。起色待尔发，肉枯宁天幸。窃从毛君教，相将访真境。
二子诗多感边事再叠一首
作者：王世贞
朝代：明

夜色舒长啸，西风吹满楼。边书白羽箭，宫诏紫貂裘。天地心难测，关河气转愁。鼓鼙敲月晕，兵甲暗霜秋。万柝行营满，千金选士收。请缨犹贾疏，勒碣几班游。金马名谁在，铜驼迹自留。乘轩吾道薄，赐第主恩稠。远愧吴门卒，朝簪未敢投。
二慕
作者：王世贞
朝代：明

少小慕书生，书生良不易。欲以径寸心，博他千古事。少小慕侠客，侠客良亦难。宁将百岁掷，不使片言寒。
二慕·其一
作者：王世贞
朝代：明

少小慕书生，书生良不易。欲以径寸心，博他千古事。
二慕·其二
作者：王世贞
朝代：明

少小慕侠客，侠客良亦难。宁将百岁掷，不使片言寒。
二月
作者：王世贞
朝代：明

二月今垂半，萧条海国城。绪寒停客梦，初雨泄春声。野草青从施，霜毛白更争。幽居废朋好，杯酒独峥嵘。
二月三十日清明又唐初晦节
作者：王世贞
朝代：明

二月已破三月新，清明节晦来争春。阶前蓂荚落不惜，陌上桃花娇自亲。分无久住世间客，何用悲他泉下人。纸钱拭罢枯泪眼，长有残酒呼西邻。
二月十三日作
作者：王世贞
朝代：明

苦海依稀见宿因，长期抖擞出风尘。从他斑管书文伯，不博黄冠署道民。举眼便非干已事，到头须认自家身。似闻寒雨多僝僽，二月梅花始露春。海上青鸾杳未还，至今消息有无间。毋论神女曾捐佩，不向君王乞赐环。风急乱英迷客路，雨晴圆照满家山。双轮任是催人紧，见说难销物外颜。
二月十三日作·其一
作者：王世贞
朝代：明

苦海依稀见宿因，长期抖擞出风尘。从他斑管书文伯，不博黄冠署道民。举眼便非干已事，到头须认自家身。似闻寒雨多僝僽，二月梅花始露春。
二月十三日作·其二
作者：王世贞
朝代：明

海上青鸾杳未还，至今消息有无间。毋论神女曾捐佩，不向君王乞赐环。风急乱英迷客路，雨晴圆照满家山。双轮任是催人紧，见说难销物外颜。
二月朔渡淮即事
作者：王世贞
朝代：明

江南芳欲齐，淮北绿初抽。曾是一水隔，候至物不周。回风荡枉渚，落日多惊流。榜人告宵征，剌剌生百愁。去棹若攀崖，来帆如赴湫。大小各有营，贵在中所求。庶卉趣春阳，枯荄亦怀柔。兹请苟未谐，何以返故畴。没为九原愧，存为高堂忧。亦知鬒畏素，遘此不能休。
二瑞篇为靖江朱生颂其令陈君也陈君自台出为靖江有异政而感甘露嘉麦之瑞故颂也
作者：王世贞
朝代：明

皇灵大动变，鼎席乃频移。天泽不自秘，屯膏布宏施。江介有神君，卓鲁受良规。欲观驯雉化，稍戢神羊威。湛湛秋夜零，瀼瀼露未晞。承之烱如玉，味之甘如饴。大地春风来，来牟亦吐奇。同颖表一心，共穗昭两岐。昔闻上元令，清心感恩滋。复闻渔阳守，异政假灵祗。赫赫我仁君，斯瑞乃兼之。祝君寿无疆，惠我乐不支。
二贞篇
作者：王世贞
朝代：明

徐卿志恬穆，闇然不自持。虽复兴文藻，要非中所施。踯躅俦侣间，咸顾私胜之。营卫若千金，一捐不复疑。青天见河岳，白日回光仪。所遇各自失，焉能强攀跻。汝往稽剡滨，高视浮云驰。余复白驹篇，太息不成辞。任侯神明守，吏道将余师。东风被蒿莱，欣欣各自私。力欲洪波偃，一苇恐难支。俯窥龙蛇宅，仰睹星辰移。志士轻丧元，白刃蹈如归。能令行间伍，戚若同根枝。老父抚国殇，为侯捐不辞。婺妇泣其夫，身今得所施。精诚贯烈日，天听竟能卑。纠纠干城士，厚禄拟何为。
二贞篇·其一
作者：王世贞
朝代：明

徐卿志恬穆，闇然不自持。虽复兴文藻，要非中所施。踯躅俦侣间，咸顾私胜之。营卫若千金，一捐不复疑。青天见河岳，白日回光仪。所遇各自失，焉能强攀跻。汝往稽剡滨，高视浮云驰。余复白驹篇，太息不成辞。
二贞篇·其二
作者：王世贞
朝代：明

任侯神明守，吏道将余师。东风被蒿莱，欣欣各自私。力欲洪波偃，一苇恐难支。俯窥龙蛇宅，仰睹星辰移。志士轻丧元，白刃蹈如归。能令行间伍，戚若同根枝。老父抚国殇，为侯捐不辞。婺妇泣其夫，身今得所施。精诚贯烈日，天听竟能卑。纠纠干城士，厚禄拟何为。
于弇园饯冯使君之楚右辖
作者：王世贞
朝代：明

别墅留听黄鸟啼，暂浮单舫当分携。溯沿须缓愁源尽，歌舞频挥思日低。小坐可移醒酒石，元戎合记浣花溪。笼纱未是山人事，白板纵横信醉题。毋论泉石殢夫君，草木恩深惜离群。但是甘棠称召伯，还从大树识将军。峰如衡岳低多尺，水比湘江让几分。了得逍遥鹏鴳意，应登楚阁赋吴云。
于弇园饯冯使君之楚右辖·其一
作者：王世贞
朝代：明

别墅留听黄鸟啼，暂浮单舫当分携。溯沿须缓愁源尽，歌舞频挥思日低。小坐可移醒酒石，元戎合记浣花溪。笼纱未是山人事，白板纵横信醉题。
于弇园饯冯使君之楚右辖·其二
作者：王世贞
朝代：明

毋论泉石殢夫君，草木恩深惜离群。但是甘棠称召伯，还从大树识将军。峰如衡岳低多尺，水比湘江让几分。了得逍遥鹏鴳意，应登楚阁赋吴云。
于役淄川途遇大雨有述
作者：王世贞
朝代：明

冥冥乾维改，殷殷坤轴摧。女风嘘阴穴，族云布阳台。海色二有合，嘉霖四望来。玄鹳引吭鸣，游鱼矫鬐回。萎叶贪故柯，柔苗媚其荄。裳衣既颠倒，车马亦虺隤。迂辔就衡门，野父进我杯。请以甫田诗，宽彼东山怀。
于江头送别少司寇李公时公合抚楚弼刑之绩凡六年矣
作者：王世贞
朝代：明

送君重报政，为我尽离觞。不竞薪从积，无名草更芳。豸冠三楚日，鹴署九秋霜。唯有联班者，沾衣惜雁行。
于阗采花歌
作者：王世贞
朝代：明

于阗采花女，采花置瓶中。三日花憔悴，红颜翻更红。明年花纵破，的应不胜我。明年更明年，渐不胜花妍。西头黄金轮，东头白银毂。人生颜色得坚牢，何必勃律河中三尺玉。
于鳞夜坐小酌因怀茂秦
作者：王世贞
朝代：明

稚子频辞客，君来未掩扉。浊醪均妙理，燕坐对忘机。远树河流接，疏花露色归。事违心独赏，名近句还非。澒洞时才足，疏狂我辈稀。祇怜月如练，不见谢玄晖。
于鳞子与以诗劝驾有答
作者：王世贞
朝代：明

仓皇家恤始辞官，敢向东山拟谢安。起色江湖才欲尽，壮怀天地事仍难。中原纵自容方轨，沧海何当足钓竿。神武至今冠尚在，可烦霄汉故人弹。
于鳞寄余登华诸篇走笔奉答
作者：王世贞
朝代：明

落日中原太华阴，客携秋色独登临。俄添岳掌莲峰峻，忽入关头紫气深。六箸仙人邀对博，三浆玉女醉还斟。谁怜此地馀秦观，西望双悬万古心。
于鳞寄太行诸篇走笔以谢
作者：王世贞
朝代：明

太行峰色党青天，刺史搴帷紫气前。中夜星辰低摘尽，忆余飞赠蓟门烟。
于鳞尝为四怀诗寔首余世贞焉其次四寄某某子甲也乃世贞则亦首于鳞馀三人同之寄倍之矣风雨如晦飞龙乖隔每一讽咏泪下绠縻然又有私慰焉于鳞故已挂冠垂当得会耳寄以言托也是不必数子见之 其一 怀于鳞
作者：王世贞
朝代：明

黄鹄秋翔太华颠，坐攀仙掌扑青天。乘风忽傍东溟转，矫首扶桑帝日悬。
于鳞尝为四怀诗寔首余世贞焉其次四寄某某子甲也乃世贞则亦首于鳞馀三人同之寄倍之矣风雨如晦飞龙乖隔每一讽咏泪下绠縻然又有私慰焉于鳞故已挂冠垂当得会耳寄以言托也是不必数子见之 其三 怀子相
作者：王世贞
朝代：明

越王山拥七闽秋，天入东南大海收。雨后虹霓看不见，何人截取钓鳌钩。
于鳞尝为四怀诗寔首余世贞焉其次四寄某某子甲也乃世贞则亦首于鳞馀三人同之寄倍之矣风雨如晦飞龙乖隔每一讽咏泪下绠縻然又有私慰焉于鳞故已挂冠垂当得会耳寄以言托也是不必数子见之 其二 怀明卿
作者：王世贞
朝代：明

鸿归重枉豫章书，不向钧天梦帝居。若使府公誇束带，便携妻子入匡庐。
于鳞尝为四怀诗寔首余世贞焉其次四寄某某子甲也乃世贞则亦首于鳞馀三人同之寄倍之矣风雨如晦飞龙乖隔每一讽咏泪下绠縻然又有私慰焉于鳞故已挂冠垂当得会耳寄以言托也是不必数子见之 其四 怀子与
作者：王世贞
朝代：明

武平之山胜武夷，汀江如巴学字移。但道江山多气色，不知新著谢公诗。
于鳞尝为四怀诗寔首余世贞焉其次四寄某某子甲也乃世贞则亦首于鳞馀三人同之寄倍之矣风雨如晦飞龙乖隔每一讽咏泪下绠縻然又有私慰焉于鳞故已挂冠垂当得会耳寄以言托也是不必数子见之·怀于鳞
作者：王世贞
朝代：明

黄鹄秋翔太华颠，坐攀仙掌扑青天。乘风忽傍东溟转，矫首扶桑帝日悬。鸿归重枉豫章书，不向钧天梦帝居。若使府公誇束带，便携妻子入匡庐。越王山拥七闽秋，天入东南大海收。雨后虹霓看不见，何人截取钓鳌钩。武平之山胜武夷，汀江如巴学字移。但道江山多气色，不知新著谢公诗。
于鳞归绝不见客而独见余饮之酒又走使损饷绒褐予以吴丝答之而侑以诗
作者：王世贞
朝代：明

故人三径新蓬蒿，雁门太守徒尔劳。斗酒风尘白日薄，椷书海岱青天高。念欲报之吴缟带，何以遗余秦复陶。千秋衣被各何限，世途往往称绨袍。
于鳞慰余哭子有答
作者：王世贞
朝代：明

读罢新诗涕暗垂，朱帘愁对月如圭。自来天上无知己，虚怨庭前玉树枝。十年空抱两麒麟，依旧天涯一病身。欲付五车王粲去，蓟门犹有受书人。
于鳞慰余哭子有答·其一
作者：王世贞
朝代：明

读罢新诗涕暗垂，朱帘愁对月如圭。自来天上无知己，虚怨庭前玉树枝。
于鳞慰余哭子有答·其二
作者：王世贞
朝代：明

十年空抱两麒麟，依旧天涯一病身。欲付五车王粲去，蓟门犹有受书人。
于鳞有重寄余兄弟作再答
作者：王世贞
朝代：明

客有将归金错刀，暮云寒色动江皋。故人知未驯龙性，小弟凭谁与凤毛。名尽酒狂差自若，病来诗态任儿曹。相闻不浅埙篪思，莫放阳春调转高。
于鳞自浙藩迁长汴臬时予实为代有赠
作者：王世贞
朝代：明

十年清泌未蹉跎，已见三台岁里过。盛世词坛牛耳在，中原宦迹凤毛多。梁园再起千秋雪，汴水遥增万里波。薇省至今江左地，代兴公意竟如何。
于鳞至分韵得鸣字
作者：王世贞
朝代：明

把酒千门朔思生，太行高雪照天京。道傍燕石昼俱陨，匣里并刀风自鸣。遂有群灵开黯淡，即看五马顿峥嵘。相违岁月无劳数，屈指人间几大名。
于鳞贻诗见怀云上计非远率尔志喜
作者：王世贞
朝代：明

美人赠我珊瑚钩，十五方城赵璧愁。睥睨雄风生鹿野，纵横艺苑割鸿沟。白虹寒贯中原日，赤帜高悬大卤秋。岂谓吾曹能气象，稍闻车马发邢州。
于鳞赠梨酒
作者：王世贞
朝代：明

香擅中山酒，甘分大谷梨。已非兹土易，况乃故人赍。雪压漕漕滴，霜雕颗颗齐。便须供老母，未敢及荆妻。
于鳞赴浙臬邂逅吴门有赠凡四首
作者：王世贞
朝代：明

十年龙卧杳难寻，握手相看思不禁。天上客星聊作使，人间旧雨复成今。地过瓜步风烟软，潮满胥江月色深。鹏鴳逍遥俱自得，肯将踪迹论浮沉。楼船金鼓殷如雷，宪府春当海国开。西岭白云推案出，中原紫气渡江来。翛然自喜千秋事，去矣谁当一代才。今夜吴阊寒更好，最怜分手各登台。知君偃蹇故金鱼，除目何当问草庐。不必齐讴称独行，于今越绝有新书。离愁明月杯堪失，懒病青山枕自如。醉后萧条还四望，浮云终古卷能舒。徵君姓字动青霄，綵笔寒回气象饶。出后东山仍远志，见时沧海失阳鱎。风尘偶贷嵇康懒，春雪还堪宋玉骄。寮佐祗今多后进，谁将傲吏忆先朝。
于鳞赴浙臬邂逅吴门有赠凡四首·其一
作者：王世贞
朝代：明

十年龙卧杳难寻，握手相看思不禁。天上客星聊作使，人间旧雨复成今。地过瓜步风烟软，潮满胥江月色深。鹏鴳逍遥俱自得，肯将踪迹论浮沉。
于鳞赴浙臬邂逅吴门有赠凡四首其三
作者：王世贞
朝代：明
体裁：七言律诗

知君偃蹇故金鱼，除目何当问草庐。不必齐讴称独行，于今越绝有新书。离愁明月杯堪失，懒病青山枕自如。醉后萧条还四望，浮云终古卷能舒。
于鳞赴浙臬邂逅吴门有赠凡四首其二
作者：王世贞
朝代：明
体裁：七言律诗

楼船金鼓殷如雷，宪府春当海国开。西岭白云推案出，中原紫气渡江来。翛然自喜千秋事，去矣谁当一代才。今夜吴阊寒更好，最怜分手各登台。
于鳞赴浙臬邂逅吴门有赠凡四首其四
作者：王世贞
朝代：明
体裁：七言律诗

徵君姓字动青霄，綵笔寒回气象饶。出后东山仍远志，见时沧海失阳鱎。风尘偶贷嵇康懒，春雪还堪宋玉骄。寮佐祗今多后进，谁将傲吏忆先朝。
于鳞返济南追之不及作
作者：王世贞
朝代：明

看君匹练出吴阊，忽尔双旌指济阳。长河不散真人紫，落日时怜我马黄。欲取延津为海色，还愁太岱压秋霜。登龙回坂皆吾事，踯躅孤城泪万行。
于鳞还郡后未有迁命赋此寄之
作者：王世贞
朝代：明

挥手东风满客裾，蓟门青草立踟蹰。何谗季布仍为守，未病虞卿好著书。别去云霄摧肮脏，愁来天地借吹嘘。还应济上千秋月，已照邢州五马车。
于鳞遗苦酒瓜酱夜醉放歌戏用为报
作者：王世贞
朝代：明

朝对云门雪，隐如两玉山。时无一杯饮，何以俱颓然。平头大奴尺一书，戟之不得中庭趋。青丝提绳白玉壶，郁金香夺银酡酥。沉瓜片片芍药酱，压来纤甲痕珊瑚。削瓜进酒咍不止，谓我卒当以乐死。雪花为茵不肯寒，夜半歌声剑波起。兰缸茕茕漏丁丁，罢舞起看头上星。南有匏瓜北有斗，碧霞之脯天公酒。虚名误人竟何有，安期生，闭女口。瓜出蔡姬酒，李侯八千年来汝得否。
于鳞邀登郡楼分韵得秋字
作者：王世贞
朝代：明

使君杯酒一登楼，倚槛萧条木叶愁。不尽天风吹大陆，何来岳色满邢州。匣中星动双龙夜，柝里寒生万马秋。为问郡曹诸记室，几人能并李膺游。回转丹梯入斗文，岧峣飞阁頫氤氲。尊前树袅漳河色，槛外雕盘大卤云。矫首风尘驱混合，抚膺天地划中分。狂来被发歌相和，清角人间未可闻。
于鳞邀登郡楼分韵得秋字·其一
作者：王世贞
朝代：明

使君杯酒一登楼，倚槛萧条木叶愁。不尽天风吹大陆，何来岳色满邢州。匣中星动双龙夜，柝里寒生万马秋。为问郡曹诸记室，几人能并李膺游。
于鳞邀登郡楼分韵得秋字·其二
作者：王世贞
朝代：明

回转丹梯入斗文，岧峣飞阁頫氤氲。尊前树袅漳河色，槛外雕盘大卤云。矫首风尘驱混合，抚膺天地划中分。狂来被发歌相和，清角人间未可闻。
云上人讲经造塔见过索诗
作者：王世贞
朝代：明

吾师慧福悟来深，卐字从胸众所钦。趺坐俄成水月观，翻经忽动海潮音。塔因听法名多宝，田为酬恩字布金。功德总高何所冀，翛然一钵下丛林。
云巢老人走使渡江以诗相问有作序定千皇甫谧语赋此报之仍寓怀仰
作者：王世贞
朝代：明

却扫深居万事空，修鳞珍重下江东。何哉一序烦玄晏，久矣三都属太冲。老去浮名杯酒外，悟来归计佛灯中。亦知杖屦难征逐，幸自鞍山两地同。
云母岩
作者：王世贞
朝代：明

朵朵傲风云叶，层层薄日霜华。传得彭篯飧法，移来此地为家。
云间徐生故同年少司寇公之少子也挟其艺应试南都乞余诗赠之
作者：王世贞
朝代：明

孺子南州彦，徐卿第几雏。家声仍雁塔，国艺向鸿都。西弄花堪摘，长干酒可沽。如过爽鸠署，能记履声无。
五仄体·晚步偶述
作者：王世贞
朝代：明

海国岁倏晚，索处意不怿。饭罢一鼓腹，偶往若有得。积雪酿野态，古桧媚石色。稍稍究僻径，忽忽任短屐。落日堕鸟背，一抹太宇碧。未许大阮恸，且共赐也息。列烛映散帙，嗒尔更阒寂。曷不但饮酒，短发日可摘。
五子篇 其一 济南李攀龙
作者：王世贞
朝代：明

纤阿出溟渤，皓魄中天发。列宿岂不显，杳然精灵摄。先秦收正始，六代时汩没。夫子扬嘉馨，千载驭飙軏。思排入渊旷，象成自昭晰。至理中所赏，胡然见时悦。夫子乃沉沦，纷纷亦奄忽。六合惨淡间，微生借嘘拂。并啸倚崆峒，苍苍极秋色。上有三危露，芝菌芬樛结。攀英啜其滋，虹霞动灵宅。却笑羡门者，长生等澌沫。
五子篇 其三 南海梁有誉
作者：王世贞
朝代：明

大溟湛珊瑚，陆离灼丛条。龙伯何神举，弱纬连六鳌。之子为国经，含英奉清朝。汎澜先民蕴，眷念首阳椒。杜权形俱敛，匪战理自超。贱或重千钧，贵则等逝飙。罗浮七十二，一一摩层霄。玉笈子长往，金徽予罢操。
五子篇 其二 吴兴徐中行
作者：王世贞
朝代：明

蔼蔼洵吉士，产秀自天目。冷冷穆风披，青阳振膏馥。调气玩时人，幽怀被商曲。客从东方来，贻君以迷谷。含吐兹未酬，宛然中心笃。柔条沃嘉霖，虽罢中所欲。良璞困铝错，连城谢其琢。逝将因君御，并起双鸿鹄。
五子篇 其五 广陵宗臣
作者：王世贞
朝代：明

伊人璠玙彦，履盛无婴躬。岂鲜盈门轨，匪其径寸衷。为寿不在年，千秋以为终。斯道苟不芜，排卫当谁功。沉沦知夜光，鸿鹄高天风。枉矢射彭城，逸劲饮石梁。谁谓汉哉广，裹糇航扶桑。竦身太华颠，群途杳茫茫。
五子篇 其四 武昌吴国伦
作者：王世贞
朝代：明

高旻漏元气，泻作黄河流。排荡识其支，焉睹昆崙丘。武昌蕴夙解，独往恣神搜。亥步亦何穷，原问非所雠。仰窥太乙精，冷然注天湫。调浪鼓青阳，馀风映素秋。下士俱大笑，哫訾不能休。宁知帝弄臣，坐令鞭九州。
五子篇·济南李攀龙
作者：王世贞
朝代：明

纤阿出溟渤，皓魄中天发。列宿岂不显，杳然精灵摄。先秦收正始，六代时汩没。夫子扬嘉馨，千载驭飙軏。思排入渊旷，象成自昭晰。至理中所赏，胡然见时悦。夫子乃沉沦，纷纷亦奄忽。六合惨淡间，微生借嘘拂。并啸倚崆峒，苍苍极秋色。上有三危露，芝菌芬樛结。攀英啜其滋，虹霞动灵宅。却笑羡门者，长生等澌沫。蔼蔼洵吉士，产秀自天目。冷冷穆风披，青阳振膏馥。调气玩时人，幽怀被商曲。客从东方来，贻君以迷谷。含吐兹未酬，宛然中心笃。柔条沃嘉霖，虽罢中所欲。良璞困铝错，连城谢其琢。逝将因君御，并起双鸿鹄。大溟湛珊瑚，陆离灼丛条。龙伯何神举，弱纬连六鳌。之子为国经，含英奉清朝。汎澜先民蕴，眷念首阳椒。杜权形俱敛，匪战理自超。贱或重千钧，贵则等逝飙。罗浮七十二，一一摩层霄。玉笈子长往，金徽予罢操。高旻漏元气，泻作黄河流。排荡识其支，焉睹昆崙丘。武昌蕴夙解，独往恣神搜。亥步亦何穷，原问非所雠。仰窥太乙精，冷然注天湫。调浪鼓青阳，馀风映素秋。下士俱大笑，哫訾不能休。宁知帝弄臣，坐令鞭九州。伊人璠玙彦，履盛无婴躬。岂鲜盈门轨，匪其径寸衷。为寿不在年，千秋以为终。斯道苟不芜，排卫当谁功。沉沦知夜光，鸿鹄高天风。枉矢射彭城，逸劲饮石梁。谁谓汉哉广，裹糇航扶桑。竦身太华颠，群途杳茫茫。
五平体·岁暮有感
作者：王世贞
朝代：明

江城饶奇寒，畸生微欢悰。丹青辞柯条，昆虫司其宫。幽崖栖玄霜，枯杨号天风。沈沈冰房鱼，茕茕川途鸿。年龄时推移，乾坤吾何终。衰岐殊千端，茫然趋余躬。温篘为酡颜，嗟哉须臾红。宁如皈无生，群忧由来空。
五月五日李侍御以诗见邀走笔有答
作者：王世贞
朝代：明

空堂卧起倦流莺，郢雪篇来始自惊。竞渡可应非我意，独醒还见古人情。尊前续缕忘为客，塞上探符有辟兵。闻道侍臣偏赐扇，怜君白羽滞孤城。
五杂俎三首
作者：王世贞
朝代：明

五杂俎，车中缨。往复还，辙不停。不获已，删六经。五杂俎，长信殿。往复还，君心变。不获已，咏纨扇。五杂俎，手中丝。往复还，寄所知。不获已，守空帏。
五杂俎三首·其一
作者：王世贞
朝代：明

五杂俎，车中缨。往复还，辙不停。不获已，删六经。
五杂俎三首其三
作者：王世贞
朝代：明
体裁：乐府曲辞

五杂俎，手中丝。往复还，寄所知。不获已，守空帏。
五杂俎三首其二
作者：王世贞
朝代：明
体裁：乐府曲辞

五杂俎，长信殿。往复还，君心变。不获已，咏纨扇。
五歌
作者：王世贞
朝代：明

我所痛，在蓟门。青蝇蔽天白昼昏。苌弘之碧灵均魂。失不奉之偕九原。嵎曦荧荧回覆盆。安能照枯使复温。呜呼一歌兮乌鹊翻。使我万事惭生存。何况食肉复乘轩。我所悲，在泽州。惨淡一纸青天愁。乞身为母母不留，几欲掷身黄河流。升堂穗帷啼素秋。别时音徽今在否。呜呼二歌兮霜风遒。色难志养未尽酬。有颜敢从毛义游。我所钦，在绵竹。偏鬌明眸映空谷。峡涛栈云莽相属。奋欲从之路诘曲。倏忽万里难踪逐。飞书自天炯可读。呜呼三歌兮戛哀玉。篯铿七百叹局促。朝闻大道夕死足。我所思，华不注。美人读书未渠暮。陨壁湛珠黯非故。是时孤臣晋阳路。青灯夜闻鬼啼诉。痛无宝钩挂君墓。呜呼四歌兮逗秋雨。君今一语成万古。白头公卿纷可数。我所惜，在容城。弱弧奋欲除欃枪。词组触天天怒惊。狴犴血肉纷纵横。为君轻身破不平。君言汝身未可轻。呜呼五歌兮昼吞声。气塞万古长如生。彼竖父子五鼎烹。
五歌·其一
作者：王世贞
朝代：明

我所痛，在蓟门。青蝇蔽天白昼昏。苌弘之碧灵均魂。失不奉之偕九原。嵎曦荧荧回覆盆。安能照枯使复温。呜呼一歌兮乌鹊翻。使我万事惭生存。何况食肉复乘轩。
五歌·其三
作者：王世贞
朝代：明

我所钦，在绵竹。偏鬌明眸映空谷。峡涛栈云莽相属。奋欲从之路诘曲。倏忽万里难踪逐。飞书自天炯可读。呜呼三歌兮戛哀玉。篯铿七百叹局促。朝闻大道夕死足。
五歌·其二
作者：王世贞
朝代：明

我所悲，在泽州。惨淡一纸青天愁。乞身为母母不留，几欲掷身黄河流。升堂穗帷啼素秋。别时音徽今在否。呜呼二歌兮霜风遒。色难志养未尽酬。有颜敢从毛义游。
五歌·其二
作者：王世贞
朝代：明
体裁：古风

我所悲，在泽州。惨淡一纸青天愁。乞身为母母不留，几欲掷身黄河流。升堂繐帷啼素秋。别时音徽今在否。呜呼二歌兮霜风遒。色难志养未尽酬。有颜敢从毛义游。
五歌·其五
作者：王世贞
朝代：明

我所惜，在容城。弱弧奋欲除欃枪。词组触天天怒惊。狴犴血肉纷纵横。为君轻身破不平。君言汝身未可轻。呜呼五歌兮昼吞声。气塞万古长如生。彼竖父子五鼎烹。
五歌·其四
作者：王世贞
朝代：明

我所思，华不注。美人读书未渠暮。陨壁湛珠黯非故。是时孤臣晋阳路。青灯夜闻鬼啼诉。痛无宝钩挂君墓。呜呼四歌兮逗秋雨。君今一语成万古。白头公卿纷可数。
五老峰
作者：王世贞
朝代：明

前年踏雪匡庐过，今年暮春游太和。五峰老人如旧识，不似当年白发多。
五行十支·即事有感
作者：王世贞
朝代：明

银河乙夜凉无声，此时缺月摧长庚。江南愁霖水渺瀰，蓟北落日金纵横。是处乾坤淹汉甲，何方戊巳却羌兵。辛壬未见玄圭锡，庚癸空劳素书忆。长安丙相虚问喘，丁傅门前马如织。君不见柏梁既火复建章，土木之使春相望。
五送本宁观潮南浦
作者：王世贞
朝代：明

平原十日未从容，流水千重意万重。欲对乡人夸共载，仙舟自有郭林宗。
井陉署中偶成
作者：王世贞
朝代：明

霜天尽日马蹄间，浊酒青灯未破颜。好道使君厨传薄，案头长供太行山。
亚泉行吴仲子索也
作者：王世贞
朝代：明

谁罅五色石，下注昆崙丘。泓然万顷玻璃秋，坼为两派江河流。再画中原膏九州，蒸云噏日元气浮。初分一线莲花边，要种白璧浇蓝田。但看错落琼珠圆，往往上接沧浪天。君不见康王谷头吐勺水，敢道人间第一泉。
亡弟大事皆赖曹氏甥子念今来视我金陵无何告别垂泣送之
作者：王世贞
朝代：明

衰年无限泪，握手便纵横。玉折兄怜弟，珠联舅愧甥。欲教轻作别，除是学无生。一片秦淮月，还悬亚字城。生怜石头水，大似渭阳波。谊以穷交重，诗从外氏多。酬恩唯有泪，当泣且为歌。亦解金陵好，如吾不住何。
亡弟大事皆赖曹氏甥子念今来视我金陵无何告别垂泣送之·其一
作者：王世贞
朝代：明

衰年无限泪，握手便纵横。玉折兄怜弟，珠联舅愧甥。欲教轻作别，除是学无生。一片秦淮月，还悬亚字城。
亡弟大事皆赖曹氏甥子念今来视我金陵无何告别垂泣送之·其二
作者：王世贞
朝代：明

生怜石头水，大似渭阳波。谊以穷交重，诗从外氏多。酬恩唯有泪，当泣且为歌。亦解金陵好，如吾不住何。
京口别送者
作者：王世贞
朝代：明

抛君江口棹，尽我手中卮。垂老本难别，欲归翻狎离。转头吴地近，抗手晋山迟。岂必耽微禄，浮生本未期。
京口逢郭山人因柬冯汝思
作者：王世贞
朝代：明

牢落故人尽，迢遥乡路分。偶逢东郭子，云有大冯君。草色南徐雨，钟声北固云。还应未相见，翻胜复离群。
京山李右伯师孟五鼓饯予观音岩作
作者：王世贞
朝代：明

胜地停车得，离筵载酒勤。岩飞四时雨，树锁一溪云。似借军持滴，疑将梵呗闻。草成璎珞相，石作贝多文。催舞鸡三唱，惊栖鹊数群。潮音喧寂改，曙色去留分。恋恋皈慈氏，沾沾御李君。秋山如有意，苍翠转氛氲。
京山过故王侍御时育宅有感因伸薄酹仍许为其子铭墓
作者：王世贞
朝代：明

汉贼不两立，臣死安足辞。唯怜请剑恨，犹郁盖棺时。乔木风霜老，宸章日月垂。今朝南史笔，无忝太丘碑。
人名·渡江口阻风书事
作者：王世贞
朝代：明

孔涉在兹辰，风江淹旅役。枫抱秋郭丹，月侵衰杨白。大陆云苍苍，金山涛间碧。游鱼石濑响，倦鸟辞张翼。天高澄清气，湛然明空色。山僧来何晏，鸣钟会施食。籍谈彼岸趣，言偃江门石。
人日偶题
作者：王世贞
朝代：明

人日江南好，风光梅柳新。谁将故园日，乞取去年人。出门看冰雪，峨峨大地厚。一夜东风吹，宛然五杨柳。谁家采桑女，貂韐双金钿。朱颜怕雨雪，人日拜新年。平生徐与李，南北共飘零。北极逢人日，南天指使星。
人日偶题·其一
作者：王世贞
朝代：明

人日江南好，风光梅柳新。谁将故园日，乞取去年人。
人日偶题·其四
作者：王世贞
朝代：明

平生徐与李，南北共飘零。北极逢人日，南天指使星。
人日偶题其三
作者：王世贞
朝代：明
体裁：五言绝句

谁家采桑女，貂韐双金钿。朱颜怕雨雪，人日拜新年。
人日偶题其二
作者：王世贞
朝代：明
体裁：五言绝句

出门看冰雪，峨峨大地厚。一夜东风吹，宛然五杨柳。
人日同茂秦于鳞公实子与夜集子相考功分韵
作者：王世贞
朝代：明

令节淹羁旅，同心藉见要。人俱爱今日，吾亦醉兹宵。樽是宜年柏，盘馀颂岁椒。残梅寿阳片，新柳建章条。雪色凌春发，星光逼曙摇。酒阑仍剑佩，诗就各璚瑶。身世谁偏晚，风尘敢自骄。更惭叨薄禄，樽斝报清朝。
人日同魏顺甫过子与分韵枣字
作者：王世贞
朝代：明

蓟门车尘白浩浩，乍有馀青着荒草。银灯渐烂明月高，光辉遍逐行人好。徐卿邀予中山酝，稚子烹葵妇剥枣。箕踞高歌若有神，魏生击节为予道。去岁兹日过何门，相逢总握灵蛇宝。虽无蜀州零落态，汝辈突兀峙穹昊。风涛微茫散倏忽，海内今看谁自保。往事俱从酒阑得，孤怀转向清时抱。呜呼此语郁未伸，李守难呼谢榛老。
人日得毛侍御秋中贵竹书有感却寄
作者：王世贞
朝代：明

当时绣斧出姑苏，壮思那随别思徂。秋雁始为人日信，夜郎方表使星孤。轮埋疋马霜先后，檄扫千盘瘴有无。不为渔樵堪记忆，祗应清梦入江湖。
人日病起作
作者：王世贞
朝代：明

共道春光好，犹残拥被身。众欢同得日，吾病始称人。柏忆金花煖，梅怜玉树新。空斋百无味，差胜走风尘。
人日逢春
作者：王世贞
朝代：明

胜花缯帜巧相宜，柏酒条风拂座迟。已遣王春新物色，重教人日起吾诗。狂看天地谁容汝，暖问冰霜更几时。朋旧祇今零落尽，匣中流水但堪疑。
人日金陵忆亡弟
作者：王世贞
朝代：明

去年风雨正月七，犹与病人同此日。今年秫陵多光辉，此日犹是人成非。中庭紫荆渐老丑，一半犹青半枯朽。纵青能得几时荣，憔悴侵寻解怜否。杜陵野老双鬓星，蜀州人日感凋零。听歌黄鸟已垂泪，何况枝头啼鹡鸰。
仆近有五子篇拟魏懋权似不欲以文士名也用赠长兄韵答我因再成一章倚韵见志仆亦且谢笔砚矣
作者：王世贞
朝代：明

有重能令事事轻，知君不爱汝南评。鲲从六月称长息，鸟向千秋始善鸣。高岭逼天翻更远，衡波到海自然平。道人并杜苏门口，悔遣嵇康识姓名。
今岁忽已知命仲冬五日为悬弧之旦不胜感怆聊叙今昔得六百字
作者：王世贞
朝代：明

薄游狎流光，五帙俄已至。今为悬弧旦，使我废朝食。窃拊有尽身，自抆终天泪。罢牙息众嚣，闭阁负馀惴。离疏非冠日，通籍乃韶岁。为郎典方迓，业已三上计。比舍饶俊民，兴辞骛遥诣。虽匪大国香，岂为当门植。众嫭方奏淫，如何独求退。栖迟三辅谳，屏营东秦寄。雈苻既如浣，萧斧永绝试。烈炎弥原来，玉石同迸碎。龃龉缇萦书，艰危子坚祀。扣阍不睹天，洒血空坟地。岂无经渎念，处死殊以未。流哀悴松柏，馀辱蒙萝薜。屯夷理垂极，鼎革时初际。皇瞩回覆盆，谷灰起幽吹。徊徨深隐恻，踯躅窥慈意。南舟遍楚越，北辕轘晋魏。蓬心绝羝触，栎质惭鼯技。畴谓偏奇禀，谬中通人嗜。三台敢希历，九列无乃赘。牵马似有曹，攻驹岂吾艺。是时秋欲暮，天子问郧帅。尔以中执法，其往司节制。寻叨玺书宠，仍拜宫壶赐。肃肃萃冠簪，悠悠度旌旆。如何渭桥色，已作天涯视。严霜逐飞盖，脩路疲征驷。汉水擘峡来，嵾峰蹈空置。褒斜绾单毂，井陉艰列骑。偶同王遵叱，无取子阳喟。片檄寝赤丸，尺箠走墨吏。捃拾虞军兴，纵舍伸主惠。窃窥宽大朝，因驿上封事。愚得或有一，斯狂岂可二。既采葑菲诚，复贷尸俎罪。虽尔竭涓涘，何由报恩施。芳已凋蕙兰，辛犹残姜桂。揶揄路鬼讥，婵媛女媭詈。策足趣暮闉，长鸣顿其辔。甘为退飞鹢，不作骧首骥。松柏偶然乔，宁因青阳媚。誓墓今已乖，入宫频见忌。谬陪七子列，恐为颜延弃。虽谢三君后，未甘李膺易。数往已自疑，揣来人同愧。伊昔虞舜慕，五十犹不替。惟彼曼容秩，六百旋请致。而我独何为，心迹两成悖。鬓讶蒲柳零，身安匏瓜系。雕虫业久贱，小草名还细。服政政欲疲，知命命何冀。纵识去者非，焉睹来者是。昔人多无闻，今余焉足畏。秋叶旦暮零，亲知同飘坠。江水日夜流，富贵亦偕逝。驻颜问刀圭，多难损根器。皈诚悟正觉，庶矣超人世。
今年三月朔舍弟山池红梅未谢玉兰盛开乘兴有作
作者：王世贞
朝代：明

堂北玉兰开太早，堂西红梅落故迟。露盘乍映金狄掌，如意未击珊瑚枝。流霞回雪态争出，月堕风清愁自知。为报江妃长倚醉，阿环相见莫相疑。
今昔行送袁荆州丈
作者：王世贞
朝代：明

十载之前颇能忆，与子跌宕长安陌。人间快事无不有，一醉两见东方白。我歌若舞各自爱，日居月诸非所惜。边尘一夜动蓟门，汉殿三秋问军檄。趋曹自是小臣分，扼腕岂仗书生力。陈卿已赋蜀道难，吾亦思从季鹰策。事往那能计容鬓，时来且办生毛翮。只今子作荆州守，列牙横纛驱前后。荆州小儿骑竹马，吏人花间互奔走。游刃理解万事无，抱牍丝棼片言剖。十日不治一日尽，狱市岂足妨杯酒。雄风昼接梦泽长，壮气涛连峡江吼。都门把鞭话今昔，红尘萋迷万杨柳。子若秋登落帽台，座上得少王生否。
从军五更转
作者：王世贞
朝代：明

一更明月寒，歌舞帐中残。酒为壮士胆，独骑斩楼兰。二更刁斗鸣，却比捣衣轻。南风好吹去，并作断肠声。三更月未斜，凄切送胡笳。天山无草木，空听落梅花。四更山月昏，屈指旧从军。白骨年年是，何人入玉门。五更听乌啼，乌是汝南鸡。闺中双玉箸，点点为辽西。
从军五更转·其一
作者：王世贞
朝代：明

一更明月寒，歌舞帐中残。酒为壮士胆，独骑斩楼兰。
从军五更转·其三
作者：王世贞
朝代：明

三更月未斜，凄切送胡笳。天山无草木，空听落梅花。
从军五更转·其二
作者：王世贞
朝代：明

二更刁斗鸣，却比捣衣轻。南风好吹去，并作断肠声。
从军五更转·其五
作者：王世贞
朝代：明

五更听乌啼，乌是汝南鸡。闺中双玉箸，点点为辽西。
从军五更转·其四
作者：王世贞
朝代：明

四更山月昏，屈指旧从军。白骨年年是，何人入玉门。
从军篇
作者：王世贞
朝代：明

君不见匈奴游猎犯边疆，复从朝那入渔阳。孤军惨淡秋看月，万马奔腾夜踏霜。促诏元戎屯细柳，还闻烽火接长杨。金符电发徵车骑，玉剑星移下窒皇。博士持和令守障，牧儿助费拜为郎。横行尽选六郡士，转饷俱赍百日粮。六郡良家侠少年，从来结客不论钱。生将猿臂能穿叶，铸得龙泉独吐莲。去逐轻车驰騕袅，还要剧孟睹婵娟。双层铁锁桃花甲，三尺绒缘玛瑙鞭。自道青云能立上，复誇黄石有真传。机头少妇悲相向，亲党临岐重惆怅。太白三杯醉不辞，凉州一曲歌偏壮。海内常埋甲胄尘，人间自少公侯相。新投主帅霍嫖姚，长揖辕门意气饶。别将晨驱玄菟塞，奇兵多断白狼桥。行逢使者曾书雁，捕着番儿惯射雕。疏勒西来通帝朔，居延北望绝天骄。酡酥酒进阏氏捧，夷乐传教敕勒调。燕然刻石名居首，汉殿颁恩世稀有。已赐甲第高入云，更悬金印大如斗。功成莫傲机头妇，灯寒月沉君知否。
从军行八首
作者：王世贞
朝代：明

蹋臂归来六博场，城中白羽募征羌。相逢试解吴钩看，已是金河万里霜。马首垂杨折送行，酒阑长揖宝刀横。军中最是多兄弟，不唱阳关第四声。朝来分隶李轻车，揖客辕门意自如。超距翘关三十万，何人领取豹韬书。夜深邻帐送胡笳，三月春寒雪作花。吹尽关山杨柳曲，壮心元自不思家。奇兵十万击匈奴，谷蠡屠耆未拟俘。对阵夺将金勒马，独身生致北单于。蹀马吹尘紫极昏，洗刀飞血九河浑。长城直拓三千里，表取阴山作北门。胡姬学得汉宫眉，辛苦风尘损玉肌。不为青春容易改，十年番地失焉支。铁骑横驱瀚海尘，戈船直捣瘴天春。不知南北功多少，羞作麒麟第二人。
从军行八首·其一
作者：王世贞
朝代：明
体裁：七言绝句

蹋臂归来六博场，城中白羽募征羌。相逢试解吴钩看，已是金河万里霜。
从军行八首其七
作者：王世贞
朝代：明
体裁：七言绝句

胡姬学得汉宫眉，辛苦风尘损玉肌。不为青春容易改，十年番地失焉支。
从军行八首其三
作者：王世贞
朝代：明
体裁：七言绝句

朝来分隶李轻车，揖客辕门意自如。超距翘关三十万，何人领取豹韬书。
从军行八首其二
作者：王世贞
朝代：明
体裁：七言绝句

马首垂杨折送行，酒阑长揖宝刀横。军中最是多兄弟，不唱阳关第四声。
从军行八首其五
作者：王世贞
朝代：明
体裁：七言绝句

奇兵十万击匈奴，谷蠡屠耆未拟俘。对阵夺将金勒马，独身生致北单于。
从军行八首其八
作者：王世贞
朝代：明
体裁：七言绝句

铁骑横驱瀚海尘，戈船直捣瘴天春。不知南北功多少，羞作麒麟第二人。
从军行八首其六
作者：王世贞
朝代：明
体裁：七言绝句

蹀马吹尘紫极昏，洗刀飞血九河浑。长城直拓三千里，表取阴山作北门。
从军行八首其四
作者：王世贞
朝代：明
体裁：七言绝句

夜深邻帐送胡笳，三月春寒雪作花。吹尽关山杨柳曲，壮心元自不思家。
从弟瞻美保氏五十以诗代觞得古体四百二十字
作者：王世贞
朝代：明

睢陵肇京洛，始兴振江介。宏誉笼一时，休风润遥裔。至今青箱学，犹擅乌衣最。王父雅树滋，敡历遍中外。肯构得若翁，工冶差有赖。惜哉君子泽，往往食之既。丹穴终自深，苞彩未云坠。跌宕纨裤间，潇洒见吾弟。颀然一野鹤，忽凌鸡群至。十五二十时，三日两日醉。百万盘龙掷，二八桃花伎。歌翻阿鹊盐，舞按回鹘队。胡笳作人语，羯鼓解琴秽。时时沈冥中，往往露狡狯。中岁稍折节，读书猎大意。晋谈自风格，吴妆出姿制。姓名借客重，裘马从友敝。虽靡公业田，而耽文举会。手折冯驩券，身避周赧债。任侠鲜倦时，问产无完岁。偶沾一命荣，肯作五斗计。温凊幸无缺，甘旨巧自致。何必欣捧檄，然后成毛义。伯仲不待年，遗孤我衣食。余泽沾闾左，英声啧朋辈。余解山南节，颇谐道州契。花发不孤赏，玉颓或先睡。醒让白眉良，醉思火攻利。汝帙俄开五，发宣面犹晬。相与追曩者，彼此如梦寐。悬弧嘉平末，荏冉见春事。璚树十万枝，枝枝吐新媚。北堂胜事饶，南荣赏心萃。芳压珊瑚滴，寒凝水晶脍。燕寝瑞龙涎，中宵凤凰泪。是时月过午，长庚蚌珠配。老余慕独醒，对汝谢尊觯。却听万年酬，问解罗衿未。毋论尔知非，亦不解我是。醉者与醒者，各各葆真气。竞挥鲁阳戈，顿挽羲和辔。从此无累身，相将共天地。
从彭泽望庐山决策往游示同舟者
作者：王世贞
朝代：明

看尽千峰意不关，青天忽接是庐山。来朝紫气君休怪，身在嵯峨峭旧间。
仙人峰
作者：王世贞
朝代：明

瑶花琪草遍仙山，山色长依天地閒。莫道五通无一验，也能云雨向人间。
仙人篇
作者：王世贞
朝代：明

结茅华山颠，上有苍鳞车。仙者四五人，要我偕所如。遨游天汉上，经历万里馀。人间所见星，乃是千白榆。玫瑰切庭阶，木难交绮疏。不知何宫殿，但怪非人居。呀然珠帘起，四角垂流苏。中坐太乙君，夹侍青童姝。饮我丹霞浆，令我易肌肤。碧藕错朱桃，玉馔芬且腴。天乐不能名，但用穷欢娱。回首望故乡，妻孥不得俱。坐此一念谪，聊复在泥涂。疆畴虽历历，他姓治田庐。欲返渺何因，恻怆但含吁。
仙师处见徐郎有赠
作者：王世贞
朝代：明

双瞳剪水玉为神，皈礼神坛叩宿因。自是徐家原有记，此儿天上石麒麟。
仙棋石
作者：王世贞
朝代：明

山中烂柯樵者，世上负局先生。最是圣凡难别，欲烦橘叟题评。
代周子答妇
作者：王世贞
朝代：明

目断故园柳，身恋上林枝。吾当恨霜鬓，卿亦叹蛾眉。两地栽黄檗，辛苦不相知。入梦惊猧短，裁音托雁迟。惟馀子夜月，曾照流黄机。
代妇寄周子
作者：王世贞
朝代：明

游子适上国，贱妾依空房。茕茕语孤影，亭亭待夕阳。铅华强欲御，泪靥不留妆。结网陈双箭，牵丝理七襄。何当化磁石，引恨入君肠。
代杨柳荅
作者：王世贞
朝代：明

秋来憔悴不关情，客鬓霜华枉见轻。一夜东风对吹却，请看何处绿还生。
以双玉杯假敬美暂留赵吴兴所书莲花经成此
作者：王世贞
朝代：明

汉有双璜，以为双斝。其刿若缕，晰泽而古。侍女于行，酌彼清酤。吸醇畅和，如觏伯雅。汝奉莲经，佛所秘语。吴兴笔之，则群玉府。我幡我诵，如奉慈父。紬女缃缥，又似觏女。比及三载，各复其所。由证入悟，筌蹄是舍。而况兹器，视等苴土。吾言亦赘，一笑首俯。
以曾益州筇杖并诗赠九十七左翁
作者：王世贞
朝代：明

百年踪迹仅庭除，毋事门人进笋舆。欲识使君珍重意，益州方竹右军书。
以近况报敬甫亦小有所规也
作者：王世贞
朝代：明

久自沈冥远世情，虚劳琬琰表西京。须弥顶上无文字，林虑山中有姓名。咫尺蒲团天样阔，些微匣镜月同明。未论真得三浆味，染指能令万事轻。
仪真道中
作者：王世贞
朝代：明

中丞腊月上真州，送客俱辞影仅留。出处本来无系着，东西元不碍夷犹。霜严未泄前旌色，冰老能封小涧流。寄语拥垆儿女道，老夫装束竟何求。
仲冬六日江比部来言昨君生日也予始记书此自解
作者：王世贞
朝代：明

忽忽吾何有，纷纷强自支。生辰公牍过，佳节故乡知。窃禄难轻引，为郎敢望移。西京珥貂客，白发总？垂。
仲冬六日江比部来言昨君生日也予始记书此自解
作者：王世贞
朝代：明
体裁：五言律诗

忽忽吾何有，纷纷强自支。生辰公牍过，佳节故乡知。窃禄难轻引，为郎敢望移。西京珥貂客，白发总�垂。
仲冬望乍晴风横甚而窗月破梦有成
作者：王世贞
朝代：明

霁月疏窗分外明，狂风无奈海潮声。谁能忍冷孤峰宿，坐看沈波洗太清。
仲夏昌平道中
作者：王世贞
朝代：明

初阳鸣仓庚，仲夏气清淑。东风荡平芜，如剪湖水绿。微流萦客骑，远饷附村犊。妇女四五人，来刈麦禾熟。农事岂不疲，欢言得所欲。鸟雀呼相啄，馀喧在乔木。行役多自愉，胡为悲局促。
仲子仁罢官后出访善果寺有作
作者：王世贞
朝代：明

握手招提旅思停，即看鸿色远冥冥。十年鬓向长杨白，一疏山从槜李青。宝地重逢今作雨，金门不遣岁为星。清尊莫怪频倾倒，我亦风尘未敢醒。
仲子兑池
作者：王世贞
朝代：明

仲氏日规池，泓渟复清泚。蘋末巽二风，斗间天一水。汇为感山泽，青山在其底。
仲山先生归佳城得挽歌四绝送之
作者：王世贞
朝代：明

纵横马鬣遍空山，上冢诸生暮未还。玉树祗今埋地下，银钩犹自在人间。少日五长王散骑，晚年三绝郑台州。生来不作红尘梦，到了青山伴白头。宝界山头玉万枝，人忘物在转成悲。相逢莫叹风流尽，留得王维画里诗。春风一蝶自悠扬，八十能过百岁长。莫怪蓝田饶晚价，有儿谁似北中郎。
仲山先生归佳城得挽歌四绝送之·其一
作者：王世贞
朝代：明

纵横马鬣遍空山，上冢诸生暮未还。玉树祗今埋地下，银钩犹自在人间。
仲山先生归佳城得挽歌四绝送之·其三
作者：王世贞
朝代：明

宝界山头玉万枝，人忘物在转成悲。相逢莫叹风流尽，留得王维画里诗。
仲山先生归佳城得挽歌四绝送之·其二
作者：王世贞
朝代：明

少日五长王散骑，晚年三绝郑台州。生来不作红尘梦，到了青山伴白头。
仲山先生归佳城得挽歌四绝送之·其四
作者：王世贞
朝代：明

春风一蝶自悠扬，八十能过百岁长。莫怪蓝田饶晚价，有儿谁似北中郎。
仲春二十日后梅花始盛偶成四绝
作者：王世贞
朝代：明

二月行尽初日晴，千枝万枝玉纵横。常年花谢今年发，始信春迟却有情。色观空来定几旬，东园初吐屐痕新。莫嫌春勒梅花晚，也胜无梅负此春。西园几树玉横斜，雨打风吹一任他。纵使春光耗磨尽，不甘三月伴桃花。瘦骨崚嶒老不群，怯他春雪爱春云。自从参得罗浮梦，消息依稀见几分。
仲春二十日后梅花始盛偶成四绝·其一
作者：王世贞
朝代：明

二月行尽初日晴，千枝万枝玉纵横。常年花谢今年发，始信春迟却有情。
仲春二十日后梅花始盛偶成四绝·其三
作者：王世贞
朝代：明

西园几树玉横斜，雨打风吹一任他。纵使春光耗磨尽，不甘三月伴桃花。
仲春二十日后梅花始盛偶成四绝·其二
作者：王世贞
朝代：明

色观空来定几旬，东园初吐屐痕新。莫嫌春勒梅花晚，也胜无梅负此春。
仲春二十日后梅花始盛偶成四绝·其四
作者：王世贞
朝代：明

瘦骨崚嶒老不群，怯他春雪爱春云。自从参得罗浮梦，消息依稀见几分。
仲春望后二日与彭孔嘉章道华刘子威魏季朗张伯起张幼于舍弟敬美过袁鲁望遇雪探韵得先字
作者：王世贞
朝代：明

袁安馆卧连三日，雷雨初晴雪可怜。欲出龙蛇惊暂后，未舒桃李眩争先。十年空擅游梁席，此夕俱传倡郢篇。极目西山吾并老，拟将春事傍谁妍。
仲氏力辞浙学之命得请志喜
作者：王世贞
朝代：明

一疏陈情抗帝颜，薜萝仍碧箨仍斑。但知洛下东西屋，终作何家大小山。澹圃筑来随愿老，惊帆收得到头闲。诸生纵有春风思，无那归云为掩关。若为袪得古今愁，金紫荣身脱便休。世事清朝多稷契，天容遁野有巢由。从夸大隐官犹恋，倘遇东林酒亦留。伯氏黄冠虽不恶，总缘人弃觅沧洲。
仲氏力辞浙学之命得请志喜·其一
作者：王世贞
朝代：明

一疏陈情抗帝颜，薜萝仍碧箨仍斑。但知洛下东西屋，终作何家大小山。澹圃筑来随愿老，惊帆收得到头闲。诸生纵有春风思，无那归云为掩关。
仲氏力辞浙学之命得请志喜·其二
作者：王世贞
朝代：明

若为袪得古今愁，金紫荣身脱便休。世事清朝多稷契，天容遁野有巢由。从夸大隐官犹恋，倘遇东林酒亦留。伯氏黄冠虽不恶，总缘人弃觅沧洲。
仲氏弃官学道投诗见依抒此为答
作者：王世贞
朝代：明

三教星月日，精光或相铄。识者探其真，从乳出酥酪。么么任蛙紫，法象炳丹雘。仲氏窥甘源，欣然顶门勺。至味中自赏，大饱无余嚼。朝疏发殽函，夕舲下伊洛。岂伊微罪好，徇此孤臣托。罝网弥川原，那能篡寥廓。雁序中所私，鸿冥偕足乐。世亲皈大乘，其自虽无着。玄奘梵天来，长捷潜井络。驾言定录君，仰资太元格。窃窥远游品，翻与思玄邈。从义兄则安，当仁尔毋却。所虞皦皦地，象罔窃真药。大道宁徇人，俗情能不暌。安见污潦内，有物吐虹霓。茅翁笞叔申，调达谤牟尼。肝腑不相烛，何况大阐提。名利巧愚人，往往使识迷。喧如百蚊蚋，溺若一酰鸡。宝彼九秋条，谓等三春荑。俯仰天地间，慨焉思夷齐。吾弟税輶轩，改服友鹿麛。竦身二华巅，紫气为之低。濯濯青莲花，以根拔涂泥。而我尚攻中，棼结不受觿。西畏弱水航，上惭玉京梯。晚途仅自克，何肉与周妻。耕则共地肺，居则保天倪。
仲氏弃官学道投诗见依抒此为答·其一
作者：王世贞
朝代：明

三教星月日，精光或相铄。识者探其真，从乳出酥酪。么么任蛙紫，法象炳丹雘。仲氏窥甘源，欣然顶门勺。至味中自赏，大饱无余嚼。朝疏发殽函，夕舲下伊洛。岂伊微罪好，徇此孤臣托。罝网弥川原，那能篡寥廓。雁序中所私，鸿冥偕足乐。世亲皈大乘，其自虽无着。玄奘梵天来，长捷潜井络。驾言定录君，仰资太元格。窃窥远游品，翻与思玄邈。从义兄则安，当仁尔毋却。所虞皦皦地，象罔窃真药。
仲氏弃官学道投诗见依抒此为答·其二
作者：王世贞
朝代：明

大道宁徇人，俗情能不暌。安见污潦内，有物吐虹霓。茅翁笞叔申，调达谤牟尼。肝腑不相烛，何况大阐提。名利巧愚人，往往使识迷。喧如百蚊蚋，溺若一酰鸡。宝彼九秋条，谓等三春荑。俯仰天地间，慨焉思夷齐。吾弟税輶轩，改服友鹿麛。竦身二华巅，紫气为之低。濯濯青莲花，以根拔涂泥。而我尚攻中，棼结不受觿。西畏弱水航，上惭玉京梯。晚途仅自克，何肉与周妻。耕则共地肺，居则保天倪。
仲蔚过余将别而公瑕适至欢饮有作
作者：王世贞
朝代：明

秋月垂缺秋花开，俞子欲别周子来。此我平生最如意，故人相聚未论才。江烟漠漠鱼虾市，夜色沉沉鹦鹉杯。总道柴门甘寂寞，客星今已傲三台。
任子倦游结庵以奉观世音大士而栖止焉署曰白云俾予赋四韵
作者：王世贞
朝代：明

虬髯虎颧任公子，钓鳌不得万缘死。舍身断拟作佛奴，手结团焦白云里。此云袅袅复辉辉，有如菩萨拖白衣。汝今已现居士相，无心出岫无心归。
任户部自密云回道却敌事甚悉寻贬官武定诗送之
作者：王世贞
朝代：明

见说卢龙塞，番兵夜合围。笳吹城欲动，烽逼雁仍稀。仗节星郎驻，飞刍代马肥。晴虹袖匕首，秋月满戎衣。万死身犹在，孤臣事易非。还看谢州簿，白羽暮年挥。
企喻歌
作者：王世贞
朝代：明

男儿好横行，横行自身乐。那见摩天鹞，结伴寻鸟雀。女子爱妆束，妆束头上钗。男儿爱妆束，妆束坐下騧。以我大羽笴，试君铁裲裆。两家俱言利，那得无一强。饥拔两刃刀，割肉行自吞。情知饥难忍，不拟受人恩。
企喻歌·其一
作者：王世贞
朝代：明

男儿好横行，横行自身乐。那见摩天鹞，结伴寻鸟雀。
企喻歌·其四
作者：王世贞
朝代：明

饥拔两刃刀，割肉行自吞。情知饥难忍，不拟受人恩。
企喻歌其三
作者：王世贞
朝代：明
体裁：乐府曲辞

以我大羽笴，试君铁裲裆。两家俱言利，那得无一强。
企喻歌其二
作者：王世贞
朝代：明
体裁：乐府曲辞

女子爱妆束，妆束头上钗。男儿爱妆束，妆束坐下騧。
伏承太师相公枉驾祗园以五言八句留题皆真谛语不揣奉谢一章
作者：王世贞
朝代：明

东来紫气有真人，给苑含辉祗树春。草忍自谙菩萨行，潭澄初现宰官身。杯中水月无明失，句里云霞法界新。若语世尊应好慰，只今魔地隐波旬。
伏承御史院王大夫再损肴醴之贶聊抒短句情见乎辞
作者：王世贞
朝代：明

蓟苑花飞奈客何，蒯缑无恙始成歌。恩深越石知难报，饷愧山涛得已多。钟动不将僧饭乞，樽开渐有酒人过。青云岂少高阳侣，回首那能问薜萝。
伏魔峰
作者：王世贞
朝代：明

三尺青荧太乙波，铸成魔欲柰吾何。山深莫道多魔事，屈指人间事事魔。
休承在湖学以此十五帧见寄潇洒冲澹故不易及因题其后而藏之
作者：王世贞
朝代：明

湘笈秋山开，剡藤墨龙舞。得君十五纸，可敌城十五。当其适意时，笔所未到意已酬。问谁图者复谁氏，十载重睹文湖州。
休沐偶成自嘲
作者：王世贞
朝代：明

都门柳稀寒食烟，十日自枕春风眠。喜啄乌鹊故相恼，怯飞梨花翻剧颠。已多拮据长吏骂，未敢造次承郎筵。诗篇积渐有满卷，可否东家充酒钱。问汝刺促何所图，马曹懒否能支吾。北枝南鸟意殊左，长铗短歌秋转孤。欲呼愚公未白发，拟作醉士无青蚨。汝道挂冠亦易尔，五见咸阳春草枯。
休沐偶成自嘲·其一
作者：王世贞
朝代：明

都门柳稀寒食烟，十日自枕春风眠。喜啄乌鹊故相恼，怯飞梨花翻剧颠。已多拮据长吏骂，未敢造次承郎筵。诗篇积渐有满卷，可否东家充酒钱。
休沐偶成自嘲·其二
作者：王世贞
朝代：明

问汝刺促何所图，马曹懒否能支吾。北枝南鸟意殊左，长铗短歌秋转孤。欲呼愚公未白发，拟作醉士无青蚨。汝道挂冠亦易尔，五见咸阳春草枯。
休沐归里值大旱山池龟坼募工徙河满之有述
作者：王世贞
朝代：明

弇中故饶水，澄潭连曲渠。今年旱暵甚，魃鬼娆吾庐。窟洞走饿獭，园丁焚枯鱼。未论水不足，陡惊地有余。幸逢八月潮，滚滚入城闾。五昔桔槔声，此潭仍湛如。小舫媚夕阳，清光来望舒。停云相映带，纤鳞欣故居。余本泽国人，焉能与之疏。
休洗红
作者：王世贞
朝代：明

休洗红，洗多渐成碧，裁作侬衣不中饰。红随逝水杳不归，何似当初但为白。
会仙峰
作者：王世贞
朝代：明

王母戴胜凌弱波，上元夫人持底过。双成拍手为余唱，少壮几时柰老何。
会葬故陆丈吉孺
作者：王世贞
朝代：明

生世仅卅载，旅殡二十春。落日射空棺，棂宇尽为薪。今朝一抔土，始得返于真。少妇竟华颠，交友半已陈。长衢连交鞅，歌哭递相因。神气无不之，焉问疏与亲。游魂久已逝，归魄从此始。玉树埋土中，悢悢不能已。秋风怜空桑，悲音缘谁起。卮酒饭一盂，寡妻代为子。有友三两人，聊与歌蒿里。芳名良何益，空尘世人耳。
会葬故陆丈吉孺·其一
作者：王世贞
朝代：明

生世仅卅载，旅殡二十春。落日射空棺，棂宇尽为薪。今朝一抔土，始得返于真。少妇竟华颠，交友半已陈。长衢连交鞅，歌哭递相因。神气无不之，焉问疏与亲。
会葬故陆丈吉孺·其二
作者：王世贞
朝代：明

游魂久已逝，归魄从此始。玉树埋土中，悢悢不能已。秋风怜空桑，悲音缘谁起。卮酒饭一盂，寡妻代为子。有友三两人，聊与歌蒿里。芳名良何益，空尘世人耳。
伤俞四盲子伯安为其父仲蔚绝后也
作者：王世贞
朝代：明

汝生不成生，汝死乃真死。可怜桑苎翁，今作若敖鬼。莫以盲儿丑，亡来亦可伤。征君三尺土，随意上牛羊。
伤俞四盲子伯安为其父仲蔚绝后也·其二
作者：王世贞
朝代：明

莫以盲儿丑，亡来亦可伤。征君三尺土，随意上牛羊。
伤卢楠
作者：王世贞
朝代：明

北风摧松柏，下与飞藿会。词人厄阳九，卢生亦长逝。桐棺不敛胫，寄殡空山寺。蝼蚁与乌鸢，耽耽出其计。酒家惜馀负，里社忻安食。孤女空抱影，寡妾将收泪。著书盈万言，一往恐失坠。唯昔黎阳狱，弱羽困毛鸷。幸脱雉经辰，未满鬼薪岁。途穷百态攻，变触新语至。词场四五侠，往往走馀锐。大赋少见赏，小文仅易醉。醉后骂坐归，还为室人詈。我昔报生札，高材虚见忌。自取造化馀，何关世途事。呜呼卢生晚，竟无戢身地。哭罢重吞声，皇天有新意。
伤春四首
作者：王世贞
朝代：明

二月春过半，萧条甚往年。无风荡白日，不雨失青天。边塞还鼙鼓，侯家自管弦。命轻微病后，心老欲归前。对酒多仍怯，看花艳更怜。祇应长兀兀，一室坐安禅。迢递南来使，艰难北伐兵。春迟榆柳色，朔动鼓笳声。多难无朝野，深愁外死生。群公柏梁宴，大将棘门营。末路填驱辖，濒年绝请缨。渔樵吾岂敢，玉石未堪平。浩浩来春色，茫茫抱独愁。兵戈北极动，舟楫大江流。为国何虚实，谋身几去留。草欺公子陌，花妒酒姬楼。景物存挥泪，生涯寄远游。所甘唯瓠落，湖海一沉浮。草木春还旧，乾坤事转新。他时问根本，斯道恐风尘。狂至非关酒，穷来实让人。不才庄氏木，甘老汉家薪。文字难知己，声名易有神。何为愁役役，天许放吾颦。
伤春四首·其一
作者：王世贞
朝代：明

二月春过半，萧条甚往年。无风荡白日，不雨失青天。边塞还鼙鼓，侯家自管弦。命轻微病后，心老欲归前。对酒多仍怯，看花艳更怜。祇应长兀兀，一室坐安禅。
伤春四首其三
作者：王世贞
朝代：明
体裁：五言排律

浩浩来春色，茫茫抱独愁。兵戈北极动，舟楫大江流。为国何虚实，谋身几去留。草欺公子陌，花妒酒姬楼。景物存挥泪，生涯寄远游。所甘唯瓠落，湖海一沉浮。
伤春四首其二
作者：王世贞
朝代：明
体裁：五言排律

迢递南来使，艰难北伐兵。春迟榆柳色，朔动鼓笳声。多难无朝野，深愁外死生。群公柏梁宴，大将棘门营。末路填驱辖，濒年绝请缨。渔樵吾岂敢，玉石未堪平。
伤春四首其四
作者：王世贞
朝代：明
体裁：五言排律

草木春还旧，乾坤事转新。他时问根本，斯道恐风尘。狂至非关酒，穷来实让人。不才庄氏木，甘老汉家薪。文字难知己，声名易有神。何为愁役役，天许放吾颦。
伯承少卿自报国寺分手二十五年矣虽讯问不废而笑谈永隔今岁初夏复有一诗见遗聊尔奉答
作者：王世贞
朝代：明
体裁：诗

招提杯酒散词盟，华发苍颜铸此生。各负一编湖海日，不贪群少斗山名。升沉事事归陈迹，耕凿年年饱太平。见说白公禅观后，紫绡菱角对弹筝。
伯父静庵公山池一首
作者：王世贞
朝代：明

昔我游兹园，申慕憺忘归。园景非一态，事事令人怡。白云团幽荔，朱卉冠阴崖。疏沼延夕星，裁篁导春澌。潜鳞乘吹起，宿羽应候啼。谋奇开新术，戒返惑故蹊。涧饮分霓渴，馆宿逊霞栖。束帛违丘贲，悬金厌时夷。去家不廿载，陵谷忽中移。前逵改宿茑，后堂滋旅葵。灌木代丝弦，宫往商不之。回盻追前邈，抚景虞后衰。所以羊钜平，游岘发清徽。复闻桓司马，攀条泫然悲。寓形靡不消，垂言将庶几。
伯玉建精舍于肇林犹子肇元百步外构室署曰东林赋而书之
作者：王世贞
朝代：明

精蓝法护创何年，仍许东山傍谢玄。屋拟雁门呼作市，身依莲社好逃禅。斜阳易得西归境，新月迟窥乍上弦。从此只应宽酒戒，莫教陶令废周旋。
伯玉肖甫见过后即作书遣候明卿而殊苦一介之难因成二绝并寄明卿
作者：王世贞
朝代：明

门外初停嵇吕车，殷勤仍嘱武昌鱼。从来一点相知念，不为蒲轮便破除。丹枫九月大江寒，欲结双鱼千万难。何似只凭秋枕梦，泠然一夜度齐安。
伯玉肖甫见过后即作书遣候明卿而殊苦一介之难因成二绝并寄明卿·其一
作者：王世贞
朝代：明

门外初停嵇吕车，殷勤仍嘱武昌鱼。从来一点相知念，不为蒲轮便破除。
伯玉肖甫见过后即作书遣候明卿而殊苦一介之难因成二绝并寄明卿·其二
作者：王世贞
朝代：明

丹枫九月大江寒，欲结双鱼千万难。何似只凭秋枕梦，泠然一夜度齐安。
伯起不就公车杜门著书寄此致羡
作者：王世贞
朝代：明

旋郤公车甘隐沦，爱君初作自由身。书成柿叶真如晋，种得桃花不避秦。湖海几曾湮竹帛，烟波随处吐丝纶。倦夫尘梦从夸觉，争似元无入梦人。
伯起得余讯札黏之屏上夜为风雨所摧成诗见贻聊尔谢答
作者：王世贞
朝代：明

别思纷蕤不记年，吴阊怀旧更依然。愧非天外银钩画，博得山中玉案篇。登善已无屏脚分，孟皇方有帐头缘。请看章水浮沈后，犹作风流胜事传。
估客乐
作者：王世贞
朝代：明

醉后美人舞，落花江上席。不是此地堪，何缘作估客。
何仁仲鸿胪千里枉驾杯酒论文甚适也亡何乞一诗以别余感其意聊为赠之
作者：王世贞
朝代：明

之子通隐流，乃僻千载慕。不爱叔夜鎗，携余一诗去。却愁沅江阔，风波日云暮。余光久以沦，蛟龙不成妒。
何仁仲鸿胪千里枉驾杯酒论文甚适也亡何乞一诗以别余感其意聊为赠之
作者：王世贞
朝代：明

楚产日以良，千里申所向。谈锋永嘉后，词格黄初上。吾爱次道真，几欲倾家酿。榜子语潮生，翻令结惆怅。
余与南海欧子相慕久矣北归过维扬访余舟次喜不自胜投诗见赠且多劝驾之语惜无何遂别情见乎辞
作者：王世贞
朝代：明

维扬枫叶逗行舟，麈尾玄言欲少留。任是观涛无起色，还因招隐失穷愁。中原剑在寒相问，南海珠成暗莫投。岂为身惭羊叔子，邀君不遣过瓜洲。
余与竹溪王大中丞为郢中之别余十二年矣公抚关右值旱魃为虐公竭力祛之民渐回菜色辱遣使问存怃然有怀遂成一律时闰六月之望也
作者：王世贞
朝代：明

十年郢里追陪后，百二秦关保障中。分陜古时惟召伯，三城今旦有张公。云霓疏自忧天切，鸿雁诗偏悯旱工。岂为土龙方致雨，将无铜雀解鸣风。即丘东海俱名族，建业长安总旧宫。无那新秋圆月色，一尊西笑向谁同。
余以使事出至蓟门时事大变明卿被谪
作者：王世贞
朝代：明

岂谓边陲远，风光到自嗟。帝京新世事，郎署旧天涯。傲骨穷堪长，狂名晚更加。任他车马地，风雨向人誇。诗自先生事，名劳异日论。众看真长物，老至惜空言。河岳西来转，星辰北望尊。尔曹知有尽，那可不销魂。除目无劳问，时才滚滚过。积薪吾意远，推毂物情多。不尽青云色，何来大海波。故园有丛桂，怜尔正婆娑。倏忽精灵变，浮生未可几。向知愁贝锦，谁复记牛衣。雨露宁荣悴，风云各是非。斐然二三子，戒尔盍言归。
余以使事出至蓟门时事大变明卿被谪·其一
作者：王世贞
朝代：明

岂谓边陲远，风光到自嗟。帝京新世事，郎署旧天涯。傲骨穷堪长，狂名晚更加。任他车马地，风雨向人誇。
余以使事出至蓟门时事大变明卿被谪·其四
作者：王世贞
朝代：明

倏忽精灵变，浮生未可几。向知愁贝锦，谁复记牛衣。雨露宁荣悴，风云各是非。斐然二三子，戒尔盍言归。
余以使事出至蓟门时事大变明卿被谪其三
作者：王世贞
朝代：明
体裁：五言律诗

除目无劳问，时才滚滚过。积薪吾意远，推毂物情多。不尽青云色，何来大海波。故园有丛桂，怜尔正婆娑。
余以使事出至蓟门时事大变明卿被谪其二
作者：王世贞
朝代：明
体裁：五言律诗

诗自先生事，名劳异日论。众看真长物，老至惜空言。河岳西来转，星辰北望尊。尔曹知有尽，那可不销魂。
余以己巳正月渡江访会家弟于天界寺雪阻五宿今年腊月寺僧访余昙阳庵留宿雪复大作因成一律寄之
作者：王世贞
朝代：明

昔年五宿天界寺，今日重逢天界僧。傍看无发胜有发，此事吾能汝不能。听讲雨花还更否，闻钟乞食记谁曾。雪鸿指爪何劳荅，且共庞公坐一灯。
余以幽忧久废吟咏至八月十二日夜忽梦於停云馆饯人北还得二句云中原垂鸟道久客自鹑衣寻改赋古体八句觉后悉记之不知其何说也
作者：王世贞
朝代：明
体裁：五言律诗

留君日何短，别君日何长。中原鸟道路，游子鹑衣裳。悲风夜骚屑，白云寒苍茫。尽此一杯酒，踟蹰空断肠。
余以秋月履任有闽人孙司狱者廉慈着狴犴间不久迁广东幕僚憔悴不自得濒行搏颡乞言悯之为赋二绝句
作者：王世贞
朝代：明

微官远道不须论，过里先高驷马门。非关狱吏生来贵，为是于家有子孙。青衫羸马帝城西，祖道无人落日低。犹有若卢方亩地，赪衣能作数行啼。
余以秋月履任有闽人孙司狱者廉慈着狴犴间不久迁广东幕僚憔悴不自得濒行搏颡乞言悯之为赋二绝句·其一
作者：王世贞
朝代：明

微官远道不须论，过里先高驷马门。非关狱吏生来贵，为是于家有子孙。
余以秋月履任有闽人孙司狱者廉慈着狴犴间不久迁广东幕僚憔悴不自得濒行搏颡乞言悯之为赋二绝句·其二
作者：王世贞
朝代：明

青衫羸马帝城西，祖道无人落日低。犹有若卢方亩地，赪衣能作数行啼。
余佐留枢诸曹掾中有南充刘璋者偶诸生试其文烂然已而竟从本格得官将归省叩余秋署乞一言之赠若有不释然者余闵其意走笔得二绝句付之时方乞休在告也
作者：王世贞
朝代：明

念汝得一官，壮心犹若失。却问汉功曹，何烦晓经术。汝返巴中路，千山尽子规。金陵啼不彻，况乃日斜时。
余佐留枢诸曹掾中有南充刘璋者偶诸生试其文烂然已而竟从本格得官将归省叩余秋署乞一言之赠若有不释然者余闵其意走笔得二绝句付之时方乞休在告也·其二
作者：王世贞
朝代：明

汝返巴中路，千山尽子规。金陵啼不彻，况乃日斜时。
余定州飞白歌
作者：王世贞
朝代：明

吾家子敬不再得，千载能飞讵能白。天公缩入余生手，独洗残碑悟神迹。三尺生绡写相赠，草堂顿尔生颜色。矫如溟壑盘虬龙，迅如雕鹗击大空。细如游丝飏白日，澹如远汉垂晴虹。黄河九道拆天倒，潆洄沸灪争相雄。野夫平生好涂抹，小巫气索难为工。呜呼吾欲游五岳，挟君题名遍寥廓。六丁敛手那得妒，好与匡庐斗飞瀑。
余将梓于鳞集适殿卿左史贻书见慰因及此君身后怆尔作答兼呈殷相公
作者：王世贞
朝代：明

秋杪鸿书悲自论，死生今旦见情真。君看落落游梁者，我识沾沾御李人。稷下遗言宁友重，济南名士得儿贫。相看自有山公在，莫遣刘标著论新。
余将赴金陵陜帅董中丞追诗及贶走笔报谢
作者：王世贞
朝代：明

交游垂晚尽时名，谁复醇深似董生。得汝片言堪结袜，赠余双案欲连城。函关不锁三秦色，天堑长流六代声。敢为相思愁道远，建康今是汉西京。
余尝梦登九华阳山矶可以见九华而病热昏寐竟过志感
作者：王世贞
朝代：明

九华九子秀，十年梦寐间。那知一梦觉，顿失九华山。
余德甫见贻箨冠侑以一绝句倚韵和答
作者：王世贞
朝代：明

竹萌含露供朝餐，余箨犹堪刘氏冠。不道道人心死尽，雨来犹作化龙看。
余忝督郧楚与季朗后先发辱以丽赋见赠且出扇命诗走笔酬谢
作者：王世贞
朝代：明

郧国忝持节，春明同振衣。怜君一咳唾，散作千珠玑。把并吴钩色，携增楚璧辉。好逢杨得意，未讶荐书稀。
余忝青社日陆叟挟岐黄之术游余门既罢归访余江上素发被领童颜不衰云且北游余谓叟术固神能治余狂疾乎因为一诗赠之叟笑不答
作者：王世贞
朝代：明

十年仍一老，不改酡颜春。身作齐鲁客，名同秦越人。采苓山月晚，种杏江风新。独有清狂疾，饶君术自神。
余所品顾家三白酒以甘败而近得其法者皆胜之因补三绝句而其一以贻胡家
作者：王世贞
朝代：明

品酒新诗亦浪传，顾家三白大非前。如何夺署青帘字，把向胡生店里悬。扫地人间色味铨，自将真趣媚丹田。从教扬子中泠品，不及沙头第一泉。压得檀槽瑟瑟珠，泻时犹有看成无。谁能闲步桃花涧，不向章郎乞一壶。
余所品顾家三白酒以甘败而近得其法者皆胜之因补三绝句而其一以贻胡家 其三 五弟妇之兄曰章郎酒亦清美
作者：王世贞
朝代：明

压得檀槽瑟瑟珠，泻时犹有看成无。谁能闲步桃花涧，不向章郎乞一壶。
余所品顾家三白酒以甘败而近得其法者皆胜之因补三绝句而其一以贻胡家 其二 沙头吕氏酒
作者：王世贞
朝代：明

扫地人间色味铨，自将真趣媚丹田。从教扬子中泠品，不及沙头第一泉。
余携大名魏生至顺德复得二赵生论文日久酒间有赠
作者：王世贞
朝代：明

二赵俱赵产，魏生复魏人。已欣照乘色，重以连城珍。再刖恒泣楚，完归翻过秦。沾沾余自得，不作暗投论。
余旧游魏郡日有双鱼之馔今绝不可得问之则河徙故也戏成一章
作者：王世贞
朝代：明

十载叨游魏，双鱼馔事宽。鸾刀催霰舞，象箸压霜寒。沧海欲陵陆，黄河能钓竿。思归别有念，不借蒯缑弹。
余次得邸报姚继文少卿南太常予卿太仆因寄一绝
作者：王世贞
朝代：明

我徙苍梧君豫章，君游留省我金阊。司空自有华阴土，一拭能令两剑霜。
余游蓬莱阁睹弹子涡石因记苏长公一章歌之与参政姜公共拾取数十枚为玩遂戏效其体作数语书付道士并呈姜公公前身为白玉蟾高弟解服食法其有以教我
作者：王世贞
朝代：明

昔闻蓬莱顶，神仙好围棋。争道不相娱，散掷东海湄。海若鼓锋涛，为汝作玉师。历落涵天星，皎镜支汉机。数惊骊龙顾，或起陵阳悲。我无菖蒲根，杯水浴置之。岂必真壶峤，方圆亦参差。宇宙在一掬，芥子为须弥。姜侯蟾翁裔，服食夙所宜。他日访三神，煮以疗吾饥。
余燕中别宋廷尉望之今十七年矣公秉钺吾邦余谢病归里虽讯问时及而竟睽握手乃成一诗奉怀适太学张恒思以画索寄漫题于首
作者：王世贞
朝代：明

差池握手愧初盟，十七年来何限情。念我和歌无宋意，知君结袜少王生。棠阴转傍华阳馆，柳色仍围幕府城。不是逐臣多落魄，可知吴市易逃名。
余生为其父德甫丈乞志墓其别也得四绝句送之中间且悲且喜或规或嘲往往情见乎辞
作者：王世贞
朝代：明

七尺穹碑三尺坟，五君垂尽到余君。却怜身后谁知己，此意凄凉不可闻。阿翁不问生人产，有子徒能读父书。不为薛田荒欲尽，可令弹铗叹无鱼。一接余郎月旦评，翛然四坐欲风生。请看朱邸王孙贵，杜口毗邪学净名。双眼宁输郭景纯，青鞋踏遍为严亲。前山尽有牛眠地，只要余郎自卖身。
余生为其父德甫丈乞志墓其别也得四绝句送之中间且悲且喜或规或嘲往往情见乎辞·其三
作者：王世贞
朝代：明

一接余郎月旦评，翛然四坐欲风生。请看朱邸王孙贵，杜口毗邪学净名。
余生为其父德甫丈乞志墓其别也得四绝句送之中间且悲且喜或规或嘲往往情见乎辞·其二
作者：王世贞
朝代：明

阿翁不问生人产，有子徒能读父书。不为薛田荒欲尽，可令弹铗叹无鱼。
余生为其父德甫丈乞志墓其别也得四绝句送之中间且悲且喜或规或嘲往往情见乎辞·其四
作者：王世贞
朝代：明

双眼宁输郭景纯，青鞋踏遍为严亲。前山尽有牛眠地，只要余郎自卖身。
余登第日一接故大参瓯东公二十年而遇公伯子思尧君为赋曲池草堂诗又十七年而君之子季舆来谒出新诗一编云将有远游且乞数言之赠感旧怀贤情见乎辞
作者：王世贞
朝代：明

早识参知公，矫矫一世师。东序悬钟镛，西清列敦彝。及乎觏象贤，宛然慨风仪。奈何同阿閦，一见忽失之。接汝通家刺，诵汝幼妇辞。旧感热中肠，新好溢须眉。别业创湖涘，有无余曲池。答言九州慕，焉系一壑私。伊子论交日，是我挫名时。敢夸大父行，勿言丈人知。
余老乞骸而汝师大司成亦在告聊成一章问之
作者：王世贞
朝代：明

称疾太学师，真衰右司马。俱露乞骸章，言寻故园社。天听如许卑，方舟问吴下。桑榆我荏苒，松桂君潇洒。君以道不行，我岂行道者。所念各杜门，浊醪难独把。非繇惠德音，何以征风雅。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳
作者：王世贞
朝代：明

仲春初旬辞故林，鲜腆卢胡直至今。一片真心终自见，不从儿辈觅知音。啼饥哭死遍长干，唯有乌鸢意觉宽。山色江声空自好，不如聋瞽任春残。残年故国已无秋，颇解民忧与国忧。今日忧来浑不减，更添惭愧到心头。老去心情百不宜，未甘清影坐成移。虽然书卷衰无味，差胜敲棋卷白时。散衙微缓日初西，稚子能勤进肉糜。西去街头三五步，不知烟火几家齐。学道频年懒未成，偶将身世付流萍。纵教自勘应难答，出爱微官处爱名。侯门犹自斗豪华，一宴中人产一家。马食鹑衣它日事，银罂翠釜片时夸。红女机裁供奉稀，外家无复恃恩私。江东父老聊须活，此是尧汤水旱时。麒麟蹙起带围赪，琬琰连旌二相名。莫怪君王重调燮，近来旸雨较分明。长夏辕门解甲时，轻衫十万羽林儿。不知一半耕农死，饱饭城头日日嬉。总为天王德意真，倾家多作赈饥人。两都多少黄金穴，不救区区白屋贫。残妻病弟三贫息，刺促家音奈我何。六十三年牙齿落，此生垂尽亦从它。五湖小寇如饥禽，一疏轻摇朝野心。但使使君能信赏，何愁竖子不成擒。五侯池馆只如常，千骑传呵也不妨。恬澹总来才二字，可教容易便相忘。书来病弟已加餐，离绪千头且暂宽。便是天恩赐休沐，可能同觅少年欢。少年才气颇纵横，来问衰翁与借名。他日名成君自悔，祗将牙颊送余生。数拳顽石点庭皋，蔓草疏花绕四遭。似与抢榆减归念，弇中终自有逍遥。超回直欲与丘齐，才到功名识便迷。祇为崔巍大成殿，宰公东坐冉公西。六朝诸帝总沈沦，古垄寒芜社鬼邻。何事彼都诸士女，刲羊争赛蒋侯神。鸡鸣山头祀功臣，蝉冕虽蔫天泽新。颖公舌枯宋公馁，纵有微劳何处论。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其一
作者：王世贞
朝代：明

仲春初旬辞故林，鲜腆卢胡直至今。一片真心终自见，不从儿辈觅知音。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其七
作者：王世贞
朝代：明

侯门犹自斗豪华，一宴中人产一家。马食鹑衣它日事，银罂翠釜片时夸。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其三
作者：王世贞
朝代：明

残年故国已无秋，颇解民忧与国忧。今日忧来浑不减，更添惭愧到心头。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其九
作者：王世贞
朝代：明

麒麟蹙起带围赪，琬琰连旌二相名。莫怪君王重调燮，近来旸雨较分明。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其二
作者：王世贞
朝代：明

啼饥哭死遍长干，唯有乌鸢意觉宽。山色江声空自好，不如聋瞽任春残。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其二十
作者：王世贞
朝代：明

鸡鸣山头祀功臣，蝉冕虽蔫天泽新。颖公舌枯宋公馁，纵有微劳何处论。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其五
作者：王世贞
朝代：明

散衙微缓日初西，稚子能勤进肉糜。西去街头三五步，不知烟火几家齐。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其八
作者：王世贞
朝代：明

红女机裁供奉稀，外家无复恃恩私。江东父老聊须活，此是尧汤水旱时。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其六
作者：王世贞
朝代：明

学道频年懒未成，偶将身世付流萍。纵教自勘应难答，出爱微官处爱名。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十
作者：王世贞
朝代：明

长夏辕门解甲时，轻衫十万羽林儿。不知一半耕农死，饱饭城头日日嬉。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十一
作者：王世贞
朝代：明

总为天王德意真，倾家多作赈饥人。两都多少黄金穴，不救区区白屋贫。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十七
作者：王世贞
朝代：明

数拳顽石点庭皋，蔓草疏花绕四遭。似与抢榆减归念，弇中终自有逍遥。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十三
作者：王世贞
朝代：明

五湖小寇如饥禽，一疏轻摇朝野心。但使使君能信赏，何愁竖子不成擒。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十九
作者：王世贞
朝代：明

六朝诸帝总沈沦，古垄寒芜社鬼邻。何事彼都诸士女，刲羊争赛蒋侯神。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十二
作者：王世贞
朝代：明

残妻病弟三贫息，刺促家音奈我何。六十三年牙齿落，此生垂尽亦从它。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十五
作者：王世贞
朝代：明

书来病弟已加餐，离绪千头且暂宽。便是天恩赐休沐，可能同觅少年欢。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十八
作者：王世贞
朝代：明

超回直欲与丘齐，才到功名识便迷。祇为崔巍大成殿，宰公东坐冉公西。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十六
作者：王世贞
朝代：明

少年才气颇纵横，来问衰翁与借名。他日名成君自悔，祗将牙颊送余生。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其十四
作者：王世贞
朝代：明

五侯池馆只如常，千骑传呵也不妨。恬澹总来才二字，可教容易便相忘。
余自三月朔抵留任于今百三十日矣中间所见所闻有可忧可悯可悲可恨者信笔便成二十绝句至于适意之作十不能一亦见区区一段心绪况味耳·其四
作者：王世贞
朝代：明

老去心情百不宜，未甘清影坐成移。虽然书卷衰无味，差胜敲棋卷白时。
余自解郧节归耕无事屈指贵游申文外之好者得十人次第咏之 其一 袁太常洪愈
作者：王世贞
朝代：明

抑之司徒裔，秉操更清绝。当其谢九卿，依然卧寒雪。坦陀若可亲，磊砢竟难悦。逃名雅非意，名至亦不屑。事事皆愧君，难从世人说。